Ўзбекистоннинг биринчи президенти Ислом Каримов номидаги Асака автомобиль заводига уюштирилган пресс-тур давомида корхона бош директори вазифасини бажарувчи Рустам Ражабов журналистлар ва блогерлар билан мулоқот давомида «Дамас» автомобилидан «тез ёрдам» машиналари сифатида фойдаланишга ўта ноқулайлиги ҳақидаги саволга ҳам жавоб берди.\n«1996 йилда «Дамас» автомашинаси ишлаб чиқара бошлаганимизда собиқ иттифоқ давлатларида автосаноат парокандаликка учраб бўлган эди. Маълумки, ўшангача Рига автобус фабрикасининг РАФ микроавтобусларидан «тез ёрдам» сифатида фойдаланилар эди. Ўшанда мажбурликдан «Дамас» автомобиллари «тез ёрдам» машиналарига мослаштирилган. Албатта, бундай машиналардан илк тиббий ёрдамни ўз вақтида кўрсатиш учун шифокорларнинг тезроқ етиб боришларида фойдаланиш мумкин. Бемор ташиш, операция қилиш бирмунча ноқулай», — деди Рустам Ражабов.\n«Энди 2019 йилда Жиззахда Uzbekistan Peugeot Citroen Automotive (UzPCA) қўшма корхонаси ишга туширилиши кутилмоқда. Янги заводнинг ишга тушиши билан Ўзбекистонда сифатли, қулай ва ихчам тез ёрдам машиналари билан боғлиқ муаммолар тўлиқ бартараф этилади. Чунки бу заводда асосан микроавтобуслар ва фургонлар ишлаб чиқарилиши мўлжалланмоқда. Билишимча, бундай автомобиллар базасида илк тиббий ёрдамни кўрсатиш мумкин бўлган «тез ёрдам» машиналари билан бир қаторда зудлик билан операциялар ўтказиш имконини берадиган «реанимобиллар» ҳам ишлаб чиқарилади». — деди GM-Uzbekistan бош директори вазифасини бажарувчи Рустам Ражабов.\nҚайд этиб ўтиш лозимки, Айни пайтда Самарқанддаги «СамАвто» заводида тайёрланаётган «Исудзу» русумли турли автомашиналар орасида «Тез тиббий хизмат»га мослаштирилгани ҳам ишлаб чиқарилмоқда.


Совет даври автомобиллари бугунги кунда қанчадан сотилган бўларди? - Daryo\n13:18, 24.03.2020 74610\nСовет даври автомобиллари бугунги кунда қанчадан сотилган бўларди?\n«Россия газетаси»нинг журналистлари Собиқ совет даврининг бесцеллерлари — «ВАЗ 2101», «Запорожец» ва «Москвич» ҳозирги кунда неча пулдан сотилган бўлиши мумкинлигини ҳисоблаб кўрди, деб хабар беради Motor.\nСовет давридаги пулни ҳозирги кун билан таққослаш учун журналистлар 1965 йилдан 1975 йилгача бўлган даврдаги яшаш учун зарур бўлган нарсаларнинг энг кам миқдорини солиштирди. Ўша вақтда бу 40 рублни ташкил этган. Ҳозирда эса ушбу сумма 11 185 рублга тенг. Бундан келиб чиқадики, бир совет рубли 279,6 ҳозирги замон рублига тенг.\nБу орқали совет автомобиллари ҳозирда қанча туришини ҳисоблаш мумкин. Масалан, 1975 йилда «Копейка» («Жигули») 5620 рубл турган. Ушбу сумма 279,6 рублга кўпайтирилса, 2020 йилда бу машина 1 571 352 рублдан (20 500 доллар) сотилган бўларди. Ҳозирда Skoda Octavia ёки Renault Аrkana тахминан шу нархда сотилмоқда. Яна бу пулга Ўзбекистонда иккита Nexia-3 ҳам олиш мумкин.\n«Қулоқли Запорожец» эса 1972 йили 3000 рублдан сотилган. Ҳозирги нархга таққослаганда уни 830 700 рублга (10 800 доллар) сотиб олиш мумкин бўларди. Бугунги кунда ушбу пулларга Lada Vesta ёки Chevrolet Cobalt харид қилиш мумкин.\n«Москвич» 1975 йилда 4936 рубл ёки ҳозирги вақт бўйича 1 380 105 рубл (17 900 доллар) турган. Ҳозирда ушбу пулга бемалол Hyundai Creta ёки Tayota Corolla сотиб олса бўлади. Бу пулга яна озроқ қўшилса, Ўзбекистонда Chevrolet Tracker олиш мумкин.\n20:28, 18.09.2019 160061\nМарғилонлик уста Lacetti’дан Ferrari ясади (фото)\n19:11, 19.09.2019 111281\n«Сквер»да ярим кечаси нима бўлганди? Тошкент шаҳар ИИББ изоҳ берди\n13:28, 26.08.2019 123749\nГерманияда Mercedes-Benz автомобиллари «қабристон»и топилди (видео)\n23:54 Бугун 14187\n23:52 Бугун 10264\n23:41 Бугун 5280\n20:16, 05.04.2020 313570\n19:56, 05.04.2020 244481\n16:47, 06.04.2020 240224


Наманган ва Фарғонада таҳририят ходимлари газетхонлар билан учрашди / ADOLAT ижтимоий-сиесий газетаси\n“Adolat” ижтимоий-сиёсий газетаси саҳифаларида сафдошларимизнинг Сайловолди дастурини амалга ошириш йўлидаги саъй-ҳаракатлари, жойлардаги БПТ ва депутатлик гуруҳлари, қолаверса, парламент ва ундаги “Адолат” СДП фракцияси фаолияти ҳақида кўп ва хўб ёзилади. Бошқа ёритиладиган қизиқарли ва ҳамма учун керакли мавзулар ҳам талайгина. Хўш, йилнинг биринчи ярмида ижодий жамоа қандай ишларни амалга оширди? Газета материалларининг мазмундорлиги ва таъсирчанлигини яхшилаш учун яна нималар қилиш керак? Танқидий ва таҳлилий материалларни кўпайтириш, журналистларнинг касб маҳоратини юксалтиришга қаратилган тадбирлар самарадорлиги кўнгилдагидайми? Газетхонларнинг фикрини мунтазам ўрганиб бориш, улар билан доимий мулоқотни йўлга қўйиш юзасидан қандай режалар бор? Яқинлашиб келаётган сайловлар муносабати билан нашр фаолиятида қандай ўзгаришлар рўй беради?\nЎзбекистон “Адолат” СДП Наманган вилоят кенгашида партия фаолларининг “Adolat” газетаси таҳририяти вакиллари билан ўтказилган учрашувида ана шу ва матбуот фаолиятига доир бошқа қатор масалалар юзасидан фикр алмашилди. Тадбирни вилоят партия кенгаши матбуот котиби Нурбек Абдуллаев олиб борди.\n“Adolat” ижтимоий-сиёсий газетаси бош муҳаррири Ислом Ҳамроев ўзи раҳбарлик қилаётган ижодий жамоа олиб бораётган ишлар ҳақида сўзлаб берди. У таҳририят ва партия ташкилотлари ўртасидаги ҳамкорлик муносабатларини янада мустаҳкамлаш лозимлигини таъкидлади. Ҳар бир сафдошимиз газетанинг чиқиши билан мунтазам танишиб бориши, улар ҳақида фикр-мулоҳазалар билдириши муҳимлиги таъкидланди. Бунинг учун айни пайтда барча имкониятлар мавжуд. Газетага обуна бўлиш мумкин, унинг ҳар бир янги сони билан интернет тармоғидаги манзилида танишиб борса ҳам бўлади.\nАлбатта, сайловлар яқинлашгани сари партия матбуоти вакиллари учун ҳам долзарб дамлар бошланмоқда. Газета сафдошларимиз олиб бораётган ишларни янада кенг ёритиш, унинг кўпчиликка маъқул келадиган имижини яратиш йўлида тинмай изланиш олиб бормоқда. Булар, албатта, “Адолат” СДПнинг сайловлардаги муваффақиятини таъминлашга муносиб ҳисса бўлиб қўшилади.\nТаҳририят масъул ходими, Ўзбекистонда хизмат кўрсатган журналист Камол Матёқубов ҳам партиядошларимизни газета билан ўзаро ҳамкорликни мустаҳкамлашга чақирди. Чунки журналистлар ҳам ўзларининг чиқишларига жамоатчилик қандай муносабат билдираётганини билишни жуда-жуда истайдилар. Ана шундай мулоҳазалар ичидан янги мавзулар ҳам вужудга келади. Газетанинг ҳар бир сўзи ўқувчига қандайдир янгилик бериши, уни бунёдкорлик ишларига руҳлантириши зарур. Матбуотнинг инсон маънавиятини шакллантиришдаги роли ва ўрни ҳам ниҳоятда катта. Бундан самарали фойдаланиш муҳим аҳамият касб этади. Аммо баъзан бунга риоя қилмаслик ҳоллари ҳам учраб турибди. Уларга тезда барҳам бериш талаб этилади.\nШундан сўнг “Адолат” СДП Наманган шаҳар, Чортоқ туман кенгашларининг раислари Ойлархон Охунова, Ҳабиба Мирабдуллаева, халқ депутатлари вилоят Кенгашидаги “Адолат” СДП гуруҳи етакчиси Олимхон Мақсудов ва бошқалар ҳам газета ва унинг фаолиятини яхшилаш тўғрисидаги ўз фикр-мулоҳазаларини билдиришди.\n— Газета ижодкорлари билан ўтказилган мулоқот барча фаолларимизда катта таассурот қолдирди, — дейди вилоят партия кенгаши раиси Исроил Жўраев. — Биз таҳририятнинг навбатдаги иш режалари билан танишдик. Ўз навбатида, журналистлар ҳам ўзлари учун янги мавзуларни кашф қилишди. Бундай учрашувларни тез-тез ўтказишга келишиб олдик. Бу ҳар икки томон учун фойдали бўлади, деб ўйлаймиз.\nХудди шу куни “Adolat” ижтимоий-сиёсий газетаси журналистлари Наманган вилоятининг энг олис туманларидан бири Норинга ҳам ташриф буюрдилар. Бу ердаги энг катта бошланғич партия ташкилотларидан бири фаолият кўрсатадиган тиббиёт бирлашмасида газетхонлар билан учрашув ўтказилди.\nЖурналистлар билан мулоқотни мазкур муассаса раҳбари, халқ депутатлари Наманган вилояти Кенгашидаги “Адолат” СДП гуруҳи аъзоси Абдували Мавланов очиб берди. У “Adolat” норинлик тиббиётчилар учун энг севимли нашрлардан бири ҳисобланишини таъкидлади.\n— Кейинги пайтда газета саҳифаларида бизнинг фаолиятимизга доир бир қатор материаллар ёритилди, — дейди А.Мавланов. — Яқиндагина, яъни Хотира ва қадрлаш куни арафасида партиядошларимизнинг Иккинчи жаҳон уруши фахрийларини қандай эъзозлаётгани ҳақида мақола босилиб чиқди. Олдинроқ марказий поликлиника катта ҳамшираси, “Шуҳрат” медали соҳиби Дурдона Шералиева, шунингдек, бирлашмамизнинг “Тез тиббий ёрдам” бўлими фаолияти ҳам қаламга олинган эди. Биз газетани доим қизиқиш билан кузатиб борамиз.\nШундан кейин сўзга чиққан “Adolat” ижтимоий-сиёсий газетаси бош муҳаррири Ислом Ҳамроев, журналист Камол Матёқубов, вилоят партия кенгаши раиси Исроил Жўраев, вилоят кенгаши матбуот котиби Нурбек Абдуллаев матбуотнинг жамият ҳаётидаги муҳим ўрни, уни янада ривожлантириш, мазмундорлигини ошириш юзасидан олиб борилаётган ишлар ҳақида гапирдилар.\nЎз навбатида, газетхонлар ҳам бир қатор фикр-мулоҳазаларни баён этди. Жумладан, улар газета саҳифаларида тиббиёт соҳаси ходимлари фаолиятига кенгроқ ўрин берилишини таклиф қилишди. Чунки шифокорлар партия электоратининг каттагина қисмини ташкил этади. Вақти-вақти билан бадиий асарлардан парчалар, шеър ва ҳикоялар бериб борилса, газетхонларнинг “Adolat”га қизиқиши янада ошарди. Хориждаги сиёсий ҳаёт, хусусан, социал-демократик йўналишдаги партиялар фаолияти ҳақида материаллар бериб турилиши ҳам фойдадан холи эмаслиги айтилди.\n— Бошқа нашрлар қатори “Adolat”нинг ҳам ҳар бир сонини ўқиб бораман, — дейди Ўзбекистон “Адолат” СДП Норин туман кенгаши аъзоси Акмалжон Юлчиев. — Ўзимга маъқул келган материалларни белгилаб қўяман. Уларни бошқаларга ҳам ўқишни тавсия этаман. Баъзи мақолалар хусусида ҳамкасбларим, маҳалладошлар, оила аъзоларим билан ўртоқлашаман. Мана, 13 июль сонида босилган материаллар орасида “Мен дардимни кимга айтаман?” сарлавҳали мақола эътиборимни тортиб қолди. Уни қайта-қайта мутолаа қилдим, таҳририят ўз ҳуқуқларини ҳимоя қилишга бел боғлаган тадбиркорга минбар бериб, жуда тўғри йўл тутибди. Биз мана шундай чиқишларни кўпайтириш керак, деб ҳисоблаймиз.\nУчрашув ниҳоясида таҳририят вакиллари газетконларни қизиқтирган саволларга жавоб беришди.\nФарғона давлат университетида “Аdоlаt” ижтимоий-сиёсий газетаси таҳририяти ходимларининг вилоят партия кенгаши фаоллари ҳамда газетхонлар билан учрашуви бўлиб ўтди.\nАввало шуни алоҳида таъкидлаш лозимки, муштарийлар билан кечадиган ҳар бир учрашув ва мулоқотлар таҳририят фаолиятидаги самарадорликка, газета саҳифаларида таҳлилий-танқидий мақолалар янада кенг ўрин эгаллашига, шу орқали ҳамюртларимизнинг матбуотга бўлган ишончи ортишига муҳим омил бўлади. Шу маънода айтганда, бу галги учрашув ҳам хилма-хил фикрларга, таклиф ва мулоҳазаларга ҳамда баҳс-мунозараларга бой тарзда кечди.\nЎзбекистон “Адолат” СДП Фарғона вилоят кенгаши раиси:\n— Эътироф этиш керак, “Аdоlаt” ижтимоий-сиёсий газетаси партиямизнинг юз-кўзи. Аммо 16 минг нафар партия аъзоси, 300 дан ошиқ бошланғич партия ташкилотига эга бўлган вилоятимизда 2019 йил учун газетага бор-йўғи 135-150 дона обуна бўлингани жуда ачинарли ҳолат. Бинобарин, келгуси 2020 йил обунасини ташкил этишда бу ҳолатга йўл қўймасликка ҳаракат қиламиз. Шу билан бирга, газета саҳифаларида вилоятимиздаги кенг кўламли бунёдкорлик ишлари, янгиликлар ҳамда вилоят, туман ва шаҳар кенгашларидаги депутатлик гуруҳларимиз, депутатларимиз ташаббуси ва фаолияти кўпроқ ёритилишини истардик.\nФарғона вилоят ҳокимлиги ахборот хизмати раҳбари, партия фаоли:\n— Тўғри, ҳар бир газетанинг ўз йўналиши, ўз ўқувчилар доираси бор. Нима бўлганда ҳам газета хабар тарқатиш баробарида республикамизда кечаётган ислоҳотларни изчиллик билан амалга оширишга, юртдошларимизнинг у ёки бу муаммолари ечим топишида кўмакдош бўлиши зарур. Бунинг учун эса Президентимиз Бош қомусимиз қабул қилинганлигининг 26 йиллигига бағишланган тантанали маросимда таъкидлаганидек, танқидий-таҳлилий мақолаларни кўпроқ эълон қилиш керак. Бунда журналистлардан янада кўпроқ фаоллик, тезкорлик ва холислик талаб этилади. Бир сўз билан айтганда, матбуот давлат ва халқ ўртасидаги кўприк вазифасини ўташи керак. Бу эса жамият равнақига хизмат қилиши шубҳасиз.\n“Аdоlаt” ижтимоий-сиёсий газетаси бош муҳаррири:\n— Албатта, газетхонлар фикри, уларнинг таклиф ва мулоҳазалари биз учун жуда муҳим. Бинобарин, жойларда бўлиб ўтаётган учрашувларда муштарийлар билан кўпроқ мулоқот қилишга интилаяпмиз. Юртдошларимизга шуни яна бир бор эслатиб ўтмоқчимизки, матбуот нашрлари телевидение, радио ва ижтимоий тармоқларга нисбатан узоқ вақт сақланиб туриши билан ажралиб туради. Масалан, бугун ижтимоий тармоқда ўқиган хабарингизни бир йил, беш йил ёки ўн йилдан сўнг тополмаслигингиз мумкин. Ёхуд айнан бугунги кунга оид кўрсатув эллик-олтмиш йилдан сўнг эфирга узатилмаслиги мумкин. Лекин газета тахламини яна юз йилдан сўнг ҳам кутубхонадан, архивдан топиб ўқиса бўлади.\nБундан ташқари, газета ва журнал ўқишни китобхонликнинг дебочаси дейиш мумкин. Аммо бугун тўрт ёки саккиз саҳифалик газетани ўқимаган инсоннинг эртага юз-икки юз бетлик китобни ўқишга тоқати бўладими?\nЙўқ, албатта. Шундай экан, биз катталар, айниқса, ота-оналар фарзандларимизни газета-журнал ўқишга, мутолаа маданиятига ўргатишимиз керак.\nҚувасой шаҳар кенгаши раиси:\n— Чиндан ҳам биз мамлакатимиз ижтимоий-сиёсий ҳаётига оид янгиликлар ва партиямиз фаолиятига тааллуқли жараёнлар ҳақида айнан “Аdоlаt” газетаси орқали хабар топамиз. Бинобарин, мана шундай учрашувлар партия вакиллари ва газетхонлар билан кўпроқ ташкил қилинса, ўзаро фикр алмашсак мақсадга мувофиқ бўларди. Биз жамоатчилик ва электоратимиз вакиллари ўртасида бу борада кенг кўламда тушунтириш ва тарғибот ишларини олиб боришдан чарчамаймиз.\nСамимий мулоқот ва таклиф-мулоҳазаларга бой бўлган худди шундай учрашув Олтиариқ туманидаги “Маматхўжа Агро Файз” фермер хўжалиги ҳамда Фарғона давлат ўрмон хўжалигининг Олтиариқ бўлими жамоаси билан ҳам бўлиб ўтди.\nБоғча биноси таъмирланди\nҲудудларда Ўзбекистон “Адолат” СДП депутатлари ва фаоллар аҳоли билан очиқ мулоқотлар қилиб, фуқароларнинг таклиф ва мурожаатлари асоси...\nСуд жараёнида прокурор ва адвокат ваколати тенглиг...\nЖиноят ишлари бўйича Тошкент шаҳар судида Ўзбекистон “Адолат” СДПнинг янги Сайловолди дастури лойиҳасида суд-ҳуқуқ соҳасига доир вазифа...


00:00 / 31.03.2008 | eski savollar | 3652\nАссалому алайкум Ҳурматли устоз. Руҳий тарбияни 1 томини ўқиб чиқдик. Бизга манзур бўлди. Раҳмат сизга. Аммо биласизми, бизни бир савол қийнаяпти. Яхши тушунмаганимиздан бўлса керак. Савол қуйидагича:Фосиқлик билан осийликни фарқига боролмаяпмиз. Осий ҳам гуноҳларни очиқчасига бажарадику. Илтимос бизга фарқини ҳолатларини тушунтириб берсангиз, мисол орқали илтимос.\nФОСИҚЛИКҲар бир мўмин мусулмон банда ҳазир бўлиши бўлган қалб хасталикларидан яна бири фосиқликдир.«Фисқ» сўзи луғатда қобиқни тешиб чиқиш маъносини англатади. Шаръий истилоҳда эса, Аллоҳ таолонинг тоатидан чиқиб, маъсиятларни яширмай, уялмасдан очиқ-ойдин қиладиган одамга фосиқ дейилади. Одатда, фосиқ деб гуноҳ ишларни қилган мусулмонларга айтилади. Фисқ сўзи, уламолар истилоҳида, гуноҳи кабира қилиб ёки кичик гуноҳларда бардавом бўлиб, Аллоҳнинг наҳий қилган нарсаларидан чиқишдир. Қуръони каримда эса, мавзуга қараб, кофир ва мунофиқлар ҳам баъзан фосиқ дейилади.Аллоҳ таоло «Сажда» сурасида: «Ахир, мўмин бўлган одам фосиқ бўлган одамдек бўладими?! Тенг бўлмаслар. Ҳа, иймон келтириб, яхши амалларни қилганларга, бас, уларга қилиб ўтган амаллари учун жаннатул маъво манзилдир. Аммо фосиқлик қилганлар эса, бас, уларнинг жойлари дўзахдир. Ҳар қачон ундан чиқмоқни ирода қилсалар, унга қайтарилурлар ва уларга: «Ўзингиз ёлғонга чиқарган дўзахнинг азобини тотинг», дейилур», деган (18–20 - оятлар.Ушбу ояти карималарда фосиқлик мўминлик муқобилида зикр қилинмоқда. Демак, у кофирлик деганидир.Мунофиқнинг ҳам фосиқ дейилишига қуйидаги оят далилдир: «Албатта, мунофиқлар, улар фосиқлардир» («Тавба» сураси, 67-оят). Кофирликка етиб бормайдиган, гуноҳ маъносидаги фосиқликка далил «Бақара» сурасидаги қуйидаги далил бўлади: «Олди-сотди қилганингизда, гувоҳ келтиринг ва ёзувчи ҳам, гувоҳ ҳам зарар тортмасин. Агар (аксини) қилсангиз, албатта, бу фосиқлигингиздир. Аллоҳга тақво қилинг. Ва Аллоҳ сизга илм беради. Аллоҳ ҳар бир нарсани билувчи зотдир», (282-оят).Абдуллоҳ ибн Масъуд розияллоҳу анҳудан ривоят қилинади:«Расулуллоҳ соллаллоҳу алайҳи васаллам: «Мусулмонни сўкиш фосиқлик ва у билан уруш қилиш кофирликдир», дедилар».Икки шайх ривоят қилган.Ўтган уламолардан Зажжож раҳматуллоҳи алайҳ: «Бадгумонлик яхши кишилар ҳақида ёмон гумон қилишдир. Аммо фисқ аҳли бўлса, ундан нима фосиқлик зоҳир бўлган эса, шуни гумон қилишга ҳаққимиз бор», деганлар. Маълумки, фосиқлик катта гуноҳ ҳисобланади. Шариат кўрсатган чегарадан чиқиб, гуноҳ ишларни қилувчилар фосиқ ҳисобланади. Фисқ диндан чиқишнинг бошланиши бўлиб, тавба қилмасдан, ўша гуноҳни давом эттирганлар диндан чиқади. Шунинг учун ҳам ҳадиси шарифда сўкиш фисқ, уруш эса куфр дейилмоқда. Чунки фисқ куфрга олиб борганидек, сўкиш ҳам урушга олиб боради.ФОСИҚЛИККА ОИД ҲУКМЛАР1. Фосиқлик ҳаром. Ундан наҳий қилинган. Фосиқ шахс гуноҳкор бўлади ва фисқига қараб жазога тортилади ва таъзир берилади.2. Ҳанбалий мазҳаби бўйича, фосиқнинг имом бўлиб намозга ўтиши мумкин эмас.3. Фосиқ ҳадис ривоят қилиш ҳақига эга эмас.4. Фосиқнинг гувоҳлиги қабул қилинмайди.5. Фосиқнинг фатвоси қабул қилинмайди.6. Фосиқ болани ўз қарамоғига олиши мумкин эмас.7. Фосиқ Шофеъий ва Ҳанбалий мазҳаблари бўйича никоҳда валий бўла олмайди.8. Фосиқни фисқи учун ўзига яқин олиб бўлмайди.9. Фосиқнинг ғийбатини қилиш жоиздир.10. Фосиқнинг тавбаси, агар барча шартларни юзага чиқарса, қабул бўлади.Фосиқликнинг зарарлари:1.\tФосиқлик Аллоҳ таолонинг, Унинг расулининг ва мўминларнинг ғазабини жалб қиладиган нарсадир.2.\tГоҳида фосиқлик мусулмончиликдан чиқариши ҳам мумкин.3.\tФосиқ жамиятга зарарли инсондир.4.\tФосиқлик мунофиқликка, у эса дўзахга олиб боради.5.\tФосиқлик тарқалган жамият парчаланади.Мўмин банда фосиқликнинг ҳар бир кўринишидан ўзини олиб қочиши даркор. Доимо бу нарсанинг зарарларини эсдан чиқармай юриши керак. Мабодо билиб-билмай баъзи фисқ ишларини содир этган бўлса, дарҳол тавбага шошилиши лозим.ОСИЙЛИКБанда ҳазир бўлиши лозим бўлган қалб хасталикларининг бири осийликдир.«Осийлик», «исён», «маъсият» сўзлари бир ўзакдан бўлиб луғатда «тоатдан чиқиш» маъносини билдиради.Уламолар истилоҳида осийлик Аллоҳ таолонинг буйруқларига бўйсинишни тарк қилишдир.Бошқа бир таърифда айтилишича, осийлик амрларни тарк қилиш. Аллоҳ таолонинг Китобида ва расулининг тилидан фарз ва вожиб қилган нарсаларни тарк қилиш ва Аллоҳ таоло ва Расулуллоҳ соллаллоҳу алайҳи васаллам амр қилган сўзлар, зоҳир ва ботин амалларни содир этмасликдир.Осийлар икки хил бўлади:1.\tМаъсиятни қилиш билан бирга тоатдан ҳам бош тортади. Бу энг ёмон ҳисобланади.2. Маъсиятни қилиш билан бирга тоатларни адо этади. Бунда маъсиятига яраша жазо олади.Маъсиятнинг катта ёки кичиклигига қараб унинг ҳукми ҳам ўзгаради. Аммо кичик гуноҳни давомли қилиш катта гуноҳни келтириб чиқаради.Ким катта гуноҳ қилса, фосиқ бўлади ва гувоҳлиги ўтмайди.Шунингдек, кичик гуноҳларни давомли қилиш уни кабирага айлантиради ва эгаси фосиқ бўлиб, гувоҳлиги рад этилади.Аллоҳ таоло маъсиятни қаттиқ қоралаган ва унинг оқибатидан ҳазир бўлишга чақирган. У зот «Нисо» сурасида: «Ким Аллоҳга ва Унинг Расулига исён қилса ва Унинг чегарасидан тажовуз қилса, У зот уни абадий қолиш учун дўзахга киритадир. Ва унга хорловчи азоб бордир», деган (14 – оят).Демак, бу дунёда фақат Аллоҳга ва Унинг Расулигагина итоат қилиб яшаш лозим. Бу итоат шариатга амал қилиш билан бўлади. Аллоҳга бўйсуниб, у кўрсатган дастурга амал қилиб яшаш иймонда, Исломда яшаш демакдир. Демак, Охиратдаа ҳар кимга бу дунёдаги амалга қараб муомала қилинади. Бу дунёда Аллоҳ таолонинг ва Унинг Расулининг итоатини қилмай, осийлик қилиб, Аллоҳ таолонинг чегарасидан чиққанлар у дунёда абадий дўзахга киритилади. У ерда хорловчи азоблар ҳам бўлади.Аллоҳ таоло «Аҳзоб» сурасида: «Ҳеч бир мўмин эркак ва ҳеч бир мўмина аёл учун Аллоҳ ва Унинг Расули бир ишга ҳукм қилганида, ўз ишларини ўзларича ихтиёр қилмоқ йўқ. Ким Аллоҳга ва унинг Расулига осий бўлса, бас, батаҳқиқ, очиқ адашиш-ла адашибди», деган (36 – оят).Барча мўмин-мусулмонлар учун Аллоҳ таолонинг амри, Пайғамбаримиз соллаллоҳу алайҳи васалламнинг ҳукмлари ҳамма нарсадан устун туради. Аллоҳнинг кўрсатмаси, Расулуллоҳ соллаллоҳу алайҳи васалламнинг айтганлари турганида, мўмин киши, хоҳ эркак бўлсин, хоҳ аёл, ўзича бир иш қила олмайди. Бу мумкин ҳам эмас. Ким Аллоҳнинг ва Унинг Расулининг ҳукмини қўйиб, ўзича иш тутса, Аллоҳ таборака ва таолога ва Унинг Расули соллаллоҳу алайҳи васалламга осий бўлади.Аллоҳ таоло «Аҳсоб» сурасида:«Ким Аллоҳга ва Унинг Расулига осий бўлса, бас, батаҳқиқ, очиқ адашиш-ла адашибди», деган (36-оят).Очиқ адашганларнинг ҳоли нима бўлиши ҳаммага маълум. Расулуллоҳ соллаллоҳу алайҳи васаллам маъсиятдан сақланишни сўраб дуо қилганлар ва осий бўлмасликка ҳаракат қилганларнинг гўзал оқибатга эришишлари хабарини берганлар.Ибн Умар розияллоҳу анҳудан ривоят қилинади:«Расулуллоҳ соллаллоҳу алайҳи васаллам камдан кам мажлисдан саҳобаларига ушбу дуоларни қилмасдан турар эдилар:«Эй Аллоҳим! Бизга Ўзингдан қўрқишдан биз билан маъсиятларинг орасини тўсадиганини, тоатингдан бизни у ила жаннатингга етказадиганини, қаттиқ ишончдан у билан бизга дунё мусибатларини енгил қиладиганингни бергин. Бизларни қулоқларимиз кўлларимиз ва қувватимиз ҳаётда бардавом қилган чоғингда ҳузурлантиргин. Уни биздан ворис қилгин. Бизнинг ўчимизни бизга зулм қилганларга хос қилгин. Бизга душманларимиз устидан нусрат бергин. Мусибатимизни динимизда қилмагин. Дунёни бош қайғумиз, илмимиз етган жойи қилмагин. Бизга раҳм қилмайдиганни устимиздан султон қилмагин».Термизий ривоят қилган.Ибн Умар розияллоҳу анҳудан ривоят қилинади:«Набий соллаллоҳу алайҳи васалламнинг бир ҳадисни етти мартадан кўп айтганларини эшитдим. Мен у зотнинг: «Кифл Бани Исроилдан эди. У гуноҳдан сақланмас эди. Унинг олдига бир аёл келди. У унга устига чиқиш шарти ила олтмиш динор берди. У эр хотинига қандоқ ўтирадиган бўлса, унга ўшандоқ ҳолда ўтирган чоғида аёл йиғлай бошлади. Бас, у: «Нимага йиғламоқдасан? Мен сени мажбур қилдимми?» деди.«Йўқ. Аммо мен бу ишни ҳеч қилмаган эдим. Фақат муҳтожлик мени бунга мажбур қилди», деди.«Сен ҳали шундоқмисан? Мен бу ишни қилмайман. Бор, кетавер! Пуллар ҳам сеники», деди.Сўнгра у: «Йўқ. Аллоҳга қасамки, бундан кейин Аллоҳга ҳеч ҳам осий бўлмайман», деди. У ўша кечаси ўлди. Бас, унинг эшигига «Албатта, Аллоҳ Кифлни мағфират қилди» деб ёзилиб қолди», деганларини эшитдим».Термизий ривоят қилган.Осийликнинг зарарлари:1.\tОсийлик Одам ва Ҳаввони жаннатдан чиқарди.2.\tОсийлик иблисни Аллоҳ таолонинг лаънатига учратди.3.\tОсийлик Нуҳ қавмини тўфонга гирифтор қилди.4.\tОсийлик Од қавмини томири чириган дарахтдек қулатди.5.\tОсийлик Самуд қавмини даҳшатли овоз ила ҳалок бўлишига сабаб бўлди.6.\tОсийлик Лут қавмини чаппа айлантирилган ер остида ҳалок қилди.7.\tОсийлик Шуъайб қавмини булутдан ёққан азоб ила ҳалок қилди.8.\tОсийлик Фиръавн ва унинг қавмини денгизга ғарқ қилди.9.\tОсийлик Қорун ва унинг молу мулкини ерга юттирди.Маъсиятлар банда қалбининг моғор босишига, ғофил бўлиши ва муҳрланишига сабаб бўлади.Абу Ҳурайра розияллоҳу анҳудан ривоят қилинади: «Расулуллоҳ салоллоҳу алайҳи васалламнинг минбарлари устида туриб: «Ёки қавмлар жумаларни тарк қилишдан тўхтарлар. Ёки Аллоҳ уларнинг қалбларига муҳр босур ва сўнгра ғофиллардан бўлурлар», деганларини эшитдим».Муслим, Насаий ва Аҳмад ривоят қилган.Гуноҳлардан сақланиш қалбнинг поклигини сақлаш учун хизмат қилади. Шунинг учун гуноҳларни озайтириш керак. Бу иш икки дунё учун ҳам фойдалидир.Вакийъ ибн Жарроҳ келтирган ривоятда Оиша розияллоҳу анҳо айтади: «Гуноҳларни озайтинглар! Албатта, сизлар Аллоҳ таолога гуноҳ озлигидан афзал нарса ила йўлиқа олмайсизлар».Банда зоҳирий ва ботиний, катта ва кичик маъсиятлардан ҳазир бўлиши лозим. Кўпинча бир маъсият бошқа маъсиятга тортиши ҳам мумкин. Хусусан, қалб ва тил маъсиятлари каби ҳис қилиш қийин бўлган маъсиятлардан эҳтиёт бўлиш керак.


Telegram’нинг iOS-иловаси икки ҳафтада тубдан янгиланади – бу гал жуда бошқача! - Terabayt.Uz\nTelegram’нинг iOS-иловаси икки ҳафтада тубдан янгиланади – бу гал жуда бошқача!\nИкки ҳафта ичида App Store каталогида Telegram мессенжерининг янгиланган иловаси пайдо бўлади. У Swift тилида бутунлай бошқатдан ёзилган бўлади, дея хабар берди Павел Дуров.\nЎҚИНГ: iOS учун Telegram X иловаси янгиланди: vCard, «3D touch» ва бошқа имкониятлар!\nЯнги архитектурага кўчиш туфайли Telegram янада тезкор, силлиқ ишловчи ва энергия тежовчи иловага айланади. Янгиланишдан сўнг айрим майда хатоликлар юзага келиши мумкин ва улар тезкорлик билан бартараф этилади.\nАйтиш керакки, Telegram жамоаси 2018 йилнинг январидан буён мессенжернинг Swift’да ёзилган муқобил клиенти – Telegram X иловаси орқали ҳам ўз хизматларини ҳам тақдим келмоқда. Оддий Telegram’нинг янгиланган iOS-иловаси айнан унга асосланган бўлади.\n#iOS #Telegram #иловалар #Telegram X


Виллаш-Боаш: "Англияга қайтмайман" » Скачать музыку бесплатно новинки музыки 2016-2017\nВиллаш-Боаш: "Англияга қайтмайман"\nКомментариев: 0 Просмотров: 168 Дата: 17-02-2016, 11:56 “Зенит” жамоаси бош мураббийи Андре Виллаш-Боашнинг питерликлар билан шартномаси жорий йилнинг ёзида якунига етади. “Россия чемпионатида етарлича фаолият олиб бордим. Бундан кейин қайси чемпионатга боришимни аниқ айта олмайман, аммо, Англияга қайтмайман. У ерда мен кутган режалар амалга ошмаган. Шу сабабли, ўзимни бошқа лигаларда синаб кўрмоқчиман”, - дейди мутахассис. - деб хабар бермоқда Stadion.uz нашри.


Вашингтонда полициячиларга қарши янги норозиликлар авж олди\n22:58 30 Ноябр 2020\n13:10 28.10.2020 (Янгиланган 13:13 28.10.2020) Ҳавола олиш\nВашингтонда юз берган ҳалокатли авариядан сўнг авж олган протекстлар полиция билан тўқнашувларга айланиб кетди\nТОШКЕНТ, 28 окт - Sputnik. Вашингтон штати Колумбия округида авария оқибатида мопед ҳайдовчисининг ўлими ҳодисасидан сўнг юз берган протест акциялари, полиция билан тўқнашувларга айланиб кетди. Бу ҳақда РИА Новости Washington Postга таянган ҳолда хабар бермоқда.\nАҚШ таназзул йилномаси: болалар полициядан қўрқишга ўргатилмоқда\nФожиали ҳодиса жума куни маҳаллий вақт билан тахминан 22.10да юз берган. Хабарларга кўра, полициячилар шлемсиз электр мопедни бошқариб бораётган одамни кўриб қолишган ва қоидабузарни тўхтатишга уринганлар, аммо шу вақтда мопед бошқа бир транспорт билан тўқнашиб кетган. Авария оқибатида мопед ҳайдовчиси ҳалок бўлган. Полиция маълумотига кўра, мотоциклчи касалхонада жон берган.\nМопед ҳайдовчисининг вафоти шаҳарда норозилик акцияларини юзага келтирган. Митинг иштирокчилари ҳодиса тафсилотларини билишни исташган. Тартибсизликлар давомида намойишчилар полиция участкаси биносида ойналарни синдириб, бир нечта ахлат қутиларини ағдаришган. Шунингдек, намойишчилар ҳуқуқни муҳофаза қилиш органларига қарата турли предметларни улоқтиришган. Камида бир нафар полициячи жабрланган, бир киши қўлга олинган.\nКолумбия округи полиция раҳбари Питер Ньюшэм тергов томонидан суриштирув ўтказилиши ва ҳалок бўлган инсон таъқиб қилиниши факти бўлган-бўлмагани, унинг ўлими асл сабабини аниқлаштирилиши зарурлигини қайд этган.\nКоронавирус: 30 ноябрь асосий хабарлари\nЎзбекистонда яна 67 кишида коронавирус аниқланди, республика бўйлаб коронавирус инфекцияси қайд этилганлар сони 73 041 нафарни ташкил қилмоқда.\nТошкент вилоятига янги бош имом хатиб тайинланди\nТошкент шаҳри бош имом-хатиби ўринбосари вазифасида ишлаб келаётган Жасур домла Раупов Тошкент вилояти бош имом-хатиби лавозимига тайинланди.\nЎзбекистон ШҲТ давлатлари ўртасида парвозларни босқичма-босқич тиклашга чақирди\nАбдулла Арипов Ўзбекистон туризм ва маданий алмашувни ривожлантириш учун Шанхай ҳамкорлик ташкилотига (ШҲТ) аъзо давлатлар ўртасида парвозларни босқичма-босқич тиклашга чақиришини маълум қилди.\n19:59 Тошкент вилоятига янги бош имом хатиб тайинланди\n19:25 Коронавирус: 30 ноябрь асосий хабарлари\n19:12 Ўзбекистонда зилзила содир бўлди\n18:43 Ўзбекистон ШҲТ давлатлари ўртасида парвозларни босқичма-босқич тиклашга чақирди\n18:40 Марказий Осиё: олимлар даҳшатли иқлим фалокати ҳақида огоҳлантиришди\n"Меҳр-3" операцияси: Ўзбекистон расмий делегацияси Суриядаги лагерларга ташриф буюрди


Apple ФҚБ террорчи iPhone’ини қандай усулда очганининг тагига етишини айтди\n12:13 / 03.04.2016\nАҚШ Федерал қидирувлар бюроси Сан-Бернардинода теракт уюштирган террорчилардан бирига тегишли iPhone 5c смартфонини очган усули яқинда маълум бўлади, деб хабар бермоқда Apple компанияси муҳандисларидан бирига иқтибос келтирган ҳолда Reuters ахборот агентлиги.\nТахмин қилинишича, махсус хизматлар фойдаланган бу усул маълумотлар чиқиб кетгандан кейин ошкор бўлади. Ўшанда Apple компанияси iPhone смартфони эгасидан бошқа ҳеч ким смартфонга ёзилган маълумотга кира олмайдиган ҳимояни ярата олади. Шунингдек, маълум қилинишича, ФҚБ смартфонни очган усул суд қарори билан чоп этилиши мумкин.\nАввалроқ Apple террорчининг телефони очилганидан кейин ҳимояни кучайтириши маълум қилинганди.\nФевраль ўрталарида Калифорния штати суди Apple’га ФҚБга террорчининг блокда бўлган смартфонига кириш имконини бериш мажбуриятини қўйганди. Бироқ Apple буни қилишдан бош тортган. Телефон Калифорния штатидаги Сан-Бернардино шаҳрида имконияти чекланган одамлар марказида теракт уюштирган террорчилардан бирига тегишли бўлган.


Тожик самбочиси АҚШда «олтин» медални қўлга киритди\nТожикистонлик спортчи Разавий Навбаҳоров АҚШнинг Арлингтон шаҳрида (Техас штати) ўтказилган «USA Sambo National Championship»да олтин медални қўлга киритди.\n21 ёшли Разавий Навбаҳоров кейинги йилларда самбо ва яккакурашлар бўйича бир қанча халқаро мусобақаларда иштирок этиб, ўсмирлар, ёшлар ва катталар ўртасидаги мусобақаларда ғолибликни қўлга киритди.\nЖумладан, Германияда самбо бўйича «Берлиниада – 2018» халқаро турнирида 62 килограмм вазн тоифасида олтин медални қўлга киритди. 2018 йилда Сербиянинг Нови Сад шаҳрида ўтказилган самбо бўйича талабалар ўртасида ўтказилган жаҳон чемпионатида эса 57 килограмм вазн тоифасида кумуш медални қўлга киритган эди.\nСпортчи 2019 йилда Мўғулистон пойтахти – Улан-Батор шаҳрида самбо бўйича ўтказилган Осиё чемпионатида 70 килограммгача вазн тоифасида кумуш медални қўлга киритди. Ўша йили Исроилнинг Ришон-Лезион шаҳрида самбо бўйича ёшлар ўртасида Алекс Неруш хотирасига бағишланган халқаро турнирда 68 килограмм вазн тоифасида Латвия, Исроил ва Германиядан келган рақибларини мағлубиятга учратиб, биринчи ўринни эгаллади.\nТожикистон Самбо федерацияси бош котиби Маҳмуд Абдуллоевнинг айтишича, 12-13 февраль кунлари Минск шаҳрида ўтказилган самбо бўйича Беларус Республикаси Президенти совринлари учун 2022 йилги Европа кубоги мусобақасида Разавий Навбаҳоров бронза медалини қўлга киритган.\n«Олти нафар тожикистонлик полвондан фақат Разавий Навбаҳор медаль қўлга киритди. У 79 килограмм вазн тоифасида учинчи ўринни эгаллади ва бронза медали билан тақдирланди», — деди манба.\nМинскдаги Европа кубоги 2022 йилги мавсумда тожик самбистлари учун биринчи халқаро турнир бўлди. Разавий Навбаҳоров Тожикистон коллекциясига янги мавсумдаги илк САМБО медалини келтирди.


ИнтерФУТБОЛ :: Ҳоқон Чалханоглу: «Гаттузо ёрдамида ўзгардим»\nҲоқон Чалханоглу: «Гаттузо ёрдамида ўзгардим»\nМилан шаҳрида жойлашган Леонардо да Винчи номидаги фан ва техника миллий музейи. Forza Milan журнали мухбири ярим ҳимоячи Ҳоқон Чалханоглу билан суҳбатлашиш учун шу жойни бежиз танламади.\nЧунончи, Германияда туғилган турк футболчиси замонавий фан ва техникага жиддий қизиқади. Унинг тарихий ватанини алоҳида севишию, ёпиқ ҳаёт тарзига амал қилиши эса кўпчиликка маълум.\n- Миланга илк ташрифингни қандай эслайсан? Миянгда нималар чарх урганди?\n- Ҳаммаси кечагидек ёдимда: бу ерга самолётда учиб келгандим. Нималарни ўйлаганман? Албатта, янгича футбол, янги клуб, янги жамоадошлар ҳақида... «Милан» сафига қўшилишим ҳаётимдаги катта бурилиш нуқтаси эди.\nУлкан тарихга эга жамоага ўтганингда, вужудингни қандайдир ўзгача ҳиссиётлар қамраб олиши табиий. Дейлик, беихтиёр ўйга чўмгандим: «Вақтида Мальдини ва Гаттузо каби буюк чемпионлар шу либосда жавлон уришган, энди менга ҳам бундай бахт насиб этяпти. Нақадар ажойиб...». Тўғри, шунинг баробарида хавотир ҳам йўқ эмасди.\nМисол учун, Италия турмуш тарзига мослашишим осон эмаслигини ўша вақтдаёқ тушунгандим. Негаки, аввалига меҳмонхонада яшадим, қолаверса, тил билмаслик муаммоси... Қисқаси, жамоадошларим билан мулоқотга киришишим қийинчилик туғдирди.\nМуҳими, мослашиш жараёни ортда қолди ва ҳозир ҳаммани тушуняпман, ўз фикримни бемалол тушунтиряпман ҳам. Энг маъқул томони - итальян маданияти. Бу ерда одамлар меҳмондўстликни ўрнига қўйишади. Италия шу жиҳатдан Туркияга ўхшаш экан.\n- Жамоа бошқаруви Женнаро Гаттузо ихтиёрига ўтгач, айнан нималар ўзгарди? Бунга қадар майдонда ўз ўрнингни тополмаётгандек таассурот уйғотгандинг, кейин ишларинг бирданига юришиб кетди.\nБу мураббийлик фалсафасига боғлиқми ёки шунчаки, итальян футболига мослашишда қийналгандинг?\n- Биринчи навбатда, айтишим керак, 4 ойлик дисквалификациядан кейин жисмоний ҳолатни ўнглаб олишим учун маълум вақт керак эди. Лекин ўзгаришимда мураббий таъсири ҳам бор, албатта. Монтелла инглизчада гапирмасди, ҳаммасини итальян тилида тушунтирарди.\nЙўқ, майдонда қайси позицияни эгаллашимни билардим, барибир, аммо футболчи учун мураббийнинг қўллаб-қувватлашини ҳис этиш жуда муҳим. У шундагина ишонч билан ҳаракатланади. Бироқ ўзаро мулоқот бўлмаса, ишонч туғилмайди. Шу маънода айтсам, Гаттузо менга катта туртки берди.\nУ барча йигитлар билан доимий алоқада ва ҳар қандай масалада ёрдам беришга тайёр. Хусусан, менга миямни бўлмағур хаёллардан тозалаб, фақат футбол ҳақида бош қотиришим зарурлигини кўп бора уқтирди.\nАйниқса, битта маслаҳати жуда қўл келди: «Аввало, ўзингни зарур хусусиятларга эга эканлигингга ишонтиришинг керак. Шунда натижа ўз-ўзидан келаверади».\n- Бўш вақтларни қандай ўтказишни маъқул кўрасан? Телевизор томоша қилиш, кинога бориш ёки турмуш ўртоғинг билан сайрга чиқиш...\n- Ҳар куни машғулотларда кўп тер тўкаман. Профессионал футболчи эканман, фаолиятимни биринчи ўринга қўйишим шарт. Хуллас, уйга ўлгудай чарчаган ҳолда қайтаман. Яхшиямки, турмуш ўртоғим меҳрибон, мени тўлиқ тушунади.\nУмуман, у ҳар жабҳада катта ёрдам беряпти. Пазандалик маҳоратига эса гап йўқ. Оддий айтганда, машғулотлардан кейин уйга киргач, қайтиб кўчага чиқмайман - оила даврасида қолиб, телевизор томоша қиламан, чарчоқ ёзаман. Сайр биз учун эмас.\n- Бундеслига ва «А» серияси ўртасида фарқ каттами ёки...?\n- Ҳамма негадир нуқул шу ҳақда сўрайди. Ҳозирга қадар яққол фарқли жиҳатларни сезганим йўқ. Ҳа, Италияда эҳтиёткорлик даражаси юроқироқ, асосий урғу тактикага қаратилиши эса ҳаммага маълум.\nДейлик, Германияда барча жамоалар ҳужумкор футболга мойил, бу ерда акс ҳолат: рақиблардан бири олдинга борса, иккинчиси тўлиқ ҳимояга ўтиб олади. Умумий қараганда, «А» сериясида тўп суриш нисбатан қийинроқ, ҳар ҳолда, биринчи ўринда, ақлга таяниш талаб этилади.\nШунингдек, Бундеслигада ёш футболчилар сафи кенг, мана, ҳар йили янги-янги кашфиётлар билан танишяпмиз. Италия клублари мураббийлари эса тажрибалироқ, тажовузкорроқ ва ақллироқ ўйинчиларга таяниб иш кўришади.\nДемоқчиманки, таваккал юришлар кам. Лекин ҳар икки чемпионатнинг ўзига хос томонларини бирдек қадрлайман. Хусусан, ҳозиргача собиқ жамоаларим ўйинларини кузатиб боряпман.\n- Итальян тилини ўзлаштиришингда қайси жамоадошинг кўпроқ ёрдам беряпти?\n- Бошида асосан Родригес билан гаплашардим, чунки у немис тилини билади. Бироқ итальянчада унча яхши гаплашолмайди. Шундай бўлсада, бу борадаги илк сабоқларни айнан Родригесдан олдим.\nМаълум ибораларни ўрганиб олганимдан кейин эса Фабио Борини билан доимий мулоқотлар асносида билимимни анча оширдим. Демак, Фабионинг ёрдами катта.\n- Жамоада энг яқин дўстинг ким?\n- Меҳмонхонада Конти билан бирга турганимизданми, унга анча ўрганиб қолдим. Умуман, барча йигитларга яхши муносабатдаман.


Қуръон ва табиат ҳодисалари мўъжизаларга бой китоб\nЮқорида зикр қилинганидек, Қуръон араб тилида бўлиб, унинг ҳақиқий мўъжизасини тўлиқ тушуниш учун ана шу тилни билиш керак. Кўпчилик араб тилини билмагани сабабли ундаги айрим мўъжизаларни эслаб ўтамиз. Инсон ақлини лол қолдирадиган даражада баъзи бир хабарлар мавжуд, шу оятлар туширилган пайтда эшитган кишилар «албатта бу муболағадур» дейишлари (деб ўйлашлари) эҳтимолдан холи эмас. Масалан, «Сураи Hyp»да шундай дейилган: «Аллоҳ сизлардан иймон келтириб, солиҳ амалларни қилганларга уларни ер юзида худди улардан олдин ўтганларни халифа қилганидек халифа қилишни, улар учун Ўзи рози бўлган динни мустаҳкамлашни ва уларнинг хавф-хатарларидан сўнг омонликни бадал қилиб беришни ваъда қилди» - дейди (55-оят).\nМана шу оятдан олдин мусулмонлар ҳатто ухлаш учун ҳам хотиржам ётолмас, қуролларини қўлдан қўймай тунар, бизга ҳам бир осойишталик келиб, диний амалларимизни бемалол бажара олармиканмиз, деб зорланар эдилар. Ушбу оят тушгандан сўнг кўп ўтмай улар орзу қилган вақтлар етиб келди ва Ислом уммати Аллоҳнинг ердаги халифаси деб эълон қилинди.\nЯна бошқа бир оятни кўрайлик. «Моида» сурасида шундай дейилган:\n«Эй Пайғамбар! Сенга Роббингдан нозил қилинган нарсани етказ. Агар шундай қилмасанг, Унинг элчилигини етказмаган бўласан. Аллоҳ сени одамлардан сақлайдир. Албатта, Аллоҳ кофир қавмларни ҳидоят қилмас» (67-оят).\nБу оят тушишидан олдин бир қанча саҳобалар ўз ихтиёрлари билан Муҳаммад алайҳиссаломни қўриқлаб туришарди. Юқоридаги оятдан сўнг эса пайғамбар алайҳиссалом ҳужрадан бошларини чиқариб, қўриқчиларга: «Энди сизлар кетаверинглар, Аллоҳ Ўзи мени кишиларнинг ёмонлигидан сақлайдиган бўлди», деб айтдилар.\nМана шу икки оят Қуръони Каримнинг илоҳий китоб эканлигига энг кучли далиллардандир. Чунки шу оятлардан сўнг пайғамбар алайҳиссалом кофирлар орасида ҳам хавотирланмай, бемалол юрдилар, биринчи сафда туриб уларга қарши жанг қилдилар. Кофирлар қанчалик уринмасин у кишига заррача озор етказа олмадилар.\nҚуръони Каримда аввал ўтган пайғамбарлар ва уларнинг умматлари ҳақида кўпгина қиссалар бор.\nМаълумки, Муҳаммад алайҳиссалом ўқиш-ёзишни билмаган, умрида бирор соат ҳам дарс олмаган. Шу билан бирга юқоридаги қиссалар энг тўғри ва дадиллик бўлиб, ҳатто «Инжил» ва «Таврот» каби китобларнинг хатоларини тўғирлаб келган.\nМазкур қиссаларнинг айримларига тааллуқли ашёвий далилларни синчиклаб ўрганган асримиз уламолари ҳам Қуръони Каримнинг чиндан ҳам илоҳий китоб эканлигига тан беришди, уларнинг мусулмон бўлмаганлари мусулмонлик йўлига кирди.\nҚуръони Карим кишиларни тўғри йўлга бошлаш учун туширилган китоб, коинот, мавжудот ва илмий масалаларда баҳс юритиш унинг вазифаси эмас. Лекин унда шундай бир илмий ҳақиқатлар борки, Қуръони Каримнинг илоҳий, мўъжизакор китоб эканлигига яна бир карра далилдир.\nМаълумки, Муҳаммад алайҳиссалом Маккада ўсган, у ерда илм-маърифат, Мадраса ёки илмий муассаса асло бўлмаган. Демак, пайғамбар алайҳиссалом илмий муҳитдан мутлақо бехабар эдилар. Лекин юқорида айтганимиздек, Қуръони Каримда шундай илмий масалалар зикр қилинганки, уни на ўша вақтда ва на ундан кейинги вақтларда ҳам ҳеч ким билмаган. Фақат бизнинг асримизга келиб, илм-фан ниҳоятда тараққий этган бир даврдагина Қуръони Каримдаги илмий ҳикматларга изоҳ топила бошлади. «Анбиё» сурасида шундай дейилади:\n«Куфр келтирганлар осмонлару ер битишган бўлган эканини, бас, Биз уларни очганимизни ва сувдан ҳар бир тирик нарсани қилганимизни билмайдиларми?» (30-оят).\nБу оятда айтилишича, осмонлару ер аслида бир нарса бўлиб, кейин бир-биридан ажралган. Қуръони Каримдаги мўъжизалардан бири, уни ҳозирги замон илми ҳам тасдиқлади. Олимларнинг айтишича, бутун борлиқ бир газдан иборат, кейин бўлакларга бўлинган. Қуёш галактикасига кирувчи олам ҳам шу бўлинишдан келиб чиққан. Бунинг далили сифатида уламолар айтишадики, ерда 92 хил модда бўлиб, шундан 67 таси қуёшда ҳам бор. Демак, ердаги моддаларнинг ҳаммаси ҳам қуёшда борлиги эҳтимолдан холи эмас. Қуёшдаги кўплаб моддалар ерда ҳам учрар экан. Масалан: кислород, азот, фосфор, темир, карбон ва ҳоказо. . .\nОйда ҳам ердаги моддалар мавжудлиги аниқланди. Бундан чиқдики, оламдаги барча нарсаларнинг асли, Қуръони Каримда айтилганидек, бир экан.\nЭнди оятнинг «ва барча жонзотларни сувдан яратдик» деган қисмига келсак, бу уламолар сирини очган илмий ҳақиқатдан энг каттаси, десак муболаға бўлмайди.\nҲаёт ва ўсиш учун зарур ҳисобланган барча кимёвий ўзгаришлар, шубҳасиз, сувсиз бўлмайди. Сув ҳаётнинг давом этиши, барча коинот ва набототларнинг яшаши учун асосий моддадир. Ер юзининг тўртдан уч қисми сувдан иборат. Сувнинг хусусиятларидан бири ер юзидаги ҳароратнинг бир хил мўътадил сақланиб туришини таъминлайди. Ахир бу. Ер юзида ҳаёт бўлишининг бош омили.\nСувнинг хусусиятлари жуда кўп, уларнинг ҳар бири Аллоҳ таоло сувни ўзининг махлуқларига зарур нарса қилиб яратганлигига далилдир.\nСув музлаганда зичлиги камайиб, ҳажми катталашадиган ягона модда. Шу хусусият сабабли совуқ қаттиқ бўлганида муз сувнинг юзасига кўтарилиб, бошқа қаттиқ модда сув тубига чўкиши муқаррардир. Муз эса сувнинг устида туриб унинг ҳароратини сақлаб туради. Бу сув ҳайвонлари учун ниҳоятда зарурдир.\nПаст даражали ҳароратда сув ўзига кўп миқдорда кислород тортади. Музлаган сувдан эса ҳарорат кўтарилиб, дарё ва денгизларда яшовчи сув ҳайвонларининг ҳаёти сақланади.\nҚуръони Каримнинг хизматини қарангки, озгина сўзлар билан ер юзидаги ҳаётнинг чексиз сирлари баён этилади. Фақат мана шу оятнинг ўзи ҳам Муҳаммад алайҳиссаломнинг ҳақиқий пайғамбар, Қуръони Каримнинг ҳақиқий илоҳий китоб эканлигига катта далилдир.


Жигар учун фойдали бўлган бешта маҳсулот — idum.uz\nВоскресенье Август 10th, 2014 Полезные статьи Комментариев нет\nЖигар – бизни зарарли моддалардан ҳимоя қилиш учун чарчоқнималигини билмай меҳнат қиладиган ўзига хос фильтрдир.\nСпиртли ичимликлар, ёғли овқат, озиқ-овқат маҳсулотларидаги кимёвий қўшимчалар, дорилар – буларнинг барчаси жигаримизнинг душмани. Бахтимизга, унинг дўстлари ҳам кам эмас!\nЖигар қизил ва зарғалдоқ рангли этга эга мева-сабзавотларни жуда яхши кўради. Хусусан, ана шундай рангли қовоқда Т витамини кўп бўлиб, у оғир овқатнинг ҳазм бўлишига ёрдам беради ва бу билан жигарнинг ишини енгиллаштиради.\nЛаминария. Ушбу сув ўтини денгиз карами деб ҳам аташади. Унинг барглари 5%га альгин кислотаси тузларидан иборат бўлиб, у “зарарли моддаларнинг табиий утилизатори” номини ҳам олган. Альгинатлар айрим кимёвий фаол бирикмаларни ҳамда оғир металлар тузларини боғлайди, яъни жигарга организмни зарарли моддалардан тозалашга кўмаклашади.\nСут маҳсулотлари. Қатиқ, ряженка ёки йогуртнинг ёғсиз турларини истеъмол қилган маъқул. Уларнинг барчаси ичак микрофлорасини соғломлаштиради ва организмдан зарарли моддалар чиқиб кетишига ёрдам беради. Бундан ташқари, сут маҳсулотлари токсинларни ўзига “шимиб” олади (шу жумладан, организмга ифлосланган ҳаво орқали тушадиганларини ҳам) ва уларни чиқариб ташлайди.\nТуршак. Жигар ширинликни яхши кўради, ҳар қандай қуруқ мева эса конфет ва ёғли пирожнийлардан анча фойдалироқ. Яқинда мутахассислар туршакни мунтазам равишда истеъмол қилиш жигар саратони пайдо бўлиши хавфини камайтиришини аниқлади.\nЗайтун ёғи. Таркибида Е витамини кўп бўлган асосий антиоксидант. У организмни эркин радикаллар, яъни қуёш нури, сигарета тутуни, ифлосланган ҳаво ва радиация туфайли ҳосил бўладиган моддалар таъсиридан ҳимоя қилади. Жигаримиз ҳам айнан шу зарарли моддалар билан курашишга мажбур.\nЖигар учун 5 та асосий витамин. Жигар яхши ишлаши ва чарчаб қолмаслиги учун рационингизда доим “жигар” витаминлари етарли бўлишига аҳамият беринг.\nА витамини. Барча қизил ва тўқ сариқ меваларда бор. Айниқса, каротинга сабзи, лавлаги, ўрик, булғорқалампири, қовоқ бой бўлади.\nЕ витамини. Бошоқлилар, ўсимлик ёғи ва балиқда мавжуд.\nОмега‑3 ёғли кислоталари. Улар асосан сельд, форель ёки скумбрия каби ёғли балиқларда бўлади.\nРибофлавин(В2 витамини). У шафтоли, нок, лавлаги ва исмалоқда кўп.\nЛипойкислотаси. Уни сут маҳсулотлари, исмалоқ, мол гўштида топасиз.\nМикроскоп сўзи нима дегани ва уни ким кашф қилган?\n← Видео архив сахифасига 2 та тадбир қўшилди\nҚайси маҳсулотлар ақлли бўлишга ёрдам беради? →


Бош мақола, Видео | 11/13/2017 4:56 AM 30125 марта ўқилди\nЎзбекистон Республикаси Ички ишлар вазири, генерал-майор Пўлат Бобожонов.\nЎзбекистон Республикаси Ички ишлар вазири, генерал-майор Пўлат Бобожонов россиялик ҳамкасби полиция генерали Владимир Колокольцевни Ички ишлар органлари ходимлари куни билан шахсан табриклади.\nБу ҳақда хабар қилган Ҳукумат порталига кўра, Ўзбекистон Республикаси ИИВ раҳбарининг расмий ташрифи Россия ҳуқуқ идорасининг касбий байрами кунига тўғри келган. Россия Федерацияси ИИВда бўлиб ўтган музокара чоғида, генерал-майор П.Бобожонов Россия ички ишлар вазири В.Колокольцевни ва вазирликнинг барча шахсий таркибини Ички ишлар органлари ходимлари куни ва совет милицияси ташкил топганининг 100 йиллиги билан қутлаган ва байрамга бағишланган тантанали тадбирга таклифи учун миннатдорчилик билдирган.\n“Ўзаро ишонч ва ҳамжиҳатлик руҳида ўтган мулоқот чоғида, икки мамлакат ҳуқуқ-тартибот идоралари раҳбарлари келгусидаги ҳамкорлик юзасидан бошқа масалаларни ҳам муҳокама қилдилар”, дейилган хабарда.\nЎзбек милициясининг бурчи ва ҳуқуқи (Янги қонун)\nЯнги Ички Ишлар вазири халқ орасида “муросасиз немис” деб ном чиқарган…\nЎзбекистон милициясининг бурчи ва ҳуқуқи ҳақидаги қонун эслатмасини сайтга қўйиб жуда тўғри қилибсиз.\nУшбу қонун бўйича ишлашнинг ўрнига аксинча кимллар милицияга қарши гап айтар экан деб барча ишни ташлашиб овга чиқиб кетишди булар.\nКечаги 30 октябрдаги қарор эса милициянинг бурчи ва ҳуқуқи тўғрисидаги қарорга мутлоқ зид.\nМана мен кеча 07 октябр куни Хатирчи тумани милициясининг собиқ ходимлари ва айни дамда ишлаб турган ходимларининг жиноятларини тўлиқ фактлар билан исботлаб уларнинг танкаларигача аниқ исми фамилиялари билан ёзиб,бу вақтгача эса Навоий ва самарқанд вилоятлари ИИББсининг айрим ходимларининг қилмишлари ва шантажларигача аниқ тиниқ қилиб ёзиб келганман ва кеча охир оқибат МВДнинг янги министри номига очиқча мурожаат қилишгача мажбур бўлдим.\nАна энди уларнинг ушлаб олган юртдошларимизга кўрсатаётган жабру зулмлари,осиб ўлдиришлар ва хокозо жиноятлари интернет оламида жахонга овоза бўлиб бўлди.\nМана шу юқоридаги қонунга асосан бирон бир милиционер жазоландими.\nМенинг мол мулкларимни тортиб олишган,ўзимга мислсиз жабр зулм ўтказишган милиционерларнинг биронтаси хайфсан ҳам олишгани эмас.\nМен яқинда ўша Мўминов Фарходга ҳам қўнғироқ қилдим.Қўлингдан келганини қил,ҳоҳлаган жойингга ёз деб очиқ айтди.\nМана сизга милициянинг жавоби,содир қилишган жиноятларига,ҳаттоки ўлдириб юборишганида ҳам далил ашёлар етарли бўлсада уларга нисбатан бирон чора кўрилмайди.\nАммо бир бечора милициядан жабр кўрганлигини интернетдан бўлса ҳам ёзса аниқ йўқ қилиниши керак ёки узоқ йиллик қамоқ кутади.\nҚани бу ерда адолат!\nРоссия ИИВ министри билан икки томонлама ишончли ҳамкорлик Россия худудида ишлаётган юртдошларимз бошига ғам олиб келмаса майли эди.\nМана Яқинда Навоийлик тўрт йигитни туҳмат қилишиб таёқ кучи билан узоқ йилларга қамашди.\nБу албатта юқори раҳбарларининг талаби билан бажарилган албатта.\nАгар раҳбарият адолатли бўлса эди бундай ноҳақлик қилишдан пастдагилар қўрқишар эди албатта.\nМен Пўлат Раззоқович Бобожоновдан мутлоқ умидимни узиб ,қўлимни ювиб қўлтиққа уриб бўлдим.\nАгарда Муҳтарам Президентимиз бу министрни зудлик билан ишдан олмаслар ҳалқимиз қон йиғлаши,минглаб болалар етим ёки тирик етим бўлиб қолиши кунданда равшанроқ бўлиб бўлди.\nБу кишим энди янги министр эмас.\nИшни бошлаганларидан буён биронта эмас ҳаттоки яримтанинг яримтасича адолатли иш қилинмади.\nБирон бир сайтда ёки мақолада Пўлат Бобожонов ана шундай ҳақиқат қилибди,фалон ИИБ бўлимида бўлган ноҳақилик бўйича фалон милиционерни қамоқга олдирибди ёки ишдан бўшатибди деб ўқимадик.\nАксинча тумалардан ҳам,судлардан ҳам элнинг оҳу воҳи ёғилиб бошлади.\nЎтган йиллари ховури бироз тушган милиция ходимлари телефон орқали еб юборадиган ҳолатга қайтди.\nБу сўзларни мен ўзим учун ёзаётганим эмасман.Бутун ҳалқнинг аҳволидан куйиб,эртанги кунимиздан хавотир олиб ёзмоқдаман.\nбугунги кунда хох Навоий бўлсин,ҳоҳ Самарқанд милициясига телефон қилиб бу мен Ҳамроевман десам дарҳол танишади.\nҲаттоки қайси Ҳамроев деб сўраб ҳам ўтиришмайди.\nАйбим эса битта!\nКаримов замонида Регистонга 4миллион230400сўм хайрия берганим.\n2.Устимдан қалбаки жиноий иш очишгач туҳматларини фош қилибЮделони ёпишларига кўнмасдан курашганим.\n3.Милиция ва Прокуратуранинг қатағонига қарши бориб Самарқанд паркасининг таъмирлаш ишига яна 5миллион 600минг сўмлик хайрия қилганим.\n4.Улар яна бостиришиб наркотик чекади деб жиноий очишганлигини фош қилиб ютиб чиқганим.\n5.20та электроматорни ўғирлаган деб тахлашган қалбаки жиноий ишларини фош қилганим учун.\n6.Мўминов Фарҳод томонидан тортиб олинган 10миллион сўмлик хаво компрессоримни қайтариб беришлари учун суднинг қарорини чиқартира олганим ва улар қайтиб беришмаганидан кейин уч йил тинимсиз устиларидан самарасиз шикоятлар ёзганим учун.\n7.Бир неч бор қайта-қайта ўзимни ва техникаларимни қонунга хилоф равишда қамаганларида ҳам конни тўхтатмаганим.\n8.Ва ниҳоят барча техникларимни конга қўшиб талон тарож қилишиб,айнан милиция ходимлари ва Бўритош Мустафоевнинг Смарқанд вилояти прокуратурасидаги Шуҳрат исмлик ўғли ёрдамида албатта Бўритош Мустафоев бош ўғри эди ана шулардан кейин 2008 йилдан токи бугунги кунларгча ҳам ортимдан тинимсиз тақиб қилишиб йўқ қилиш фикридан қайтишмаётганликлари ва мени йўқ қилганларидан кейин ҳам бу жаллодлар жазоланиш ўрнига мансаб ва мукофотларга лойиқ кўрилиши бугунги министр ишлаб турса бўлади деб ўйламасдан илож ҳам қолмади.\nОёқ олиши ҳалқнинг оҳу додини олиб келди.\nМен бу гапларни уларнинг болтасидан омон қилмаслигимни аниқ билганлигим учун ҳам ёзаяпман.\nВазият эса кундан кун мен учун оғирлашаяпди.\nМенга агар бир вақтлар сенинг бу ҳақиқат учун курашишинг бошингга бало бўлиб Ўзбекистон милициясининг олий идораларининг улкан кабинетларида министрлар томонидан назорат қилиниб,йўқ қилинсин буйруқлари милициянинг раҳбарияти оғзидан чиқиб ходимлари томонидан амалга оширилади дейишса мутлоқ ишонмас эдим.\nБир ҳафта бурун ёзган мурожаатим туфайли булар янада қутуришди.


Сиёсатшунос Камолиддин Раббимов давлат бошқаруви тизимидаги ўзгаришлар ҳақида - UzAnalytics\nЎзбекистонда кенг қамровли ислоҳотлар бошланганига деярли уч йил тўлган бўлса-да, айни пайтда ҳали ҳеч бир соҳада уларни “ортга қайтиб бўлмас” нуқтага етиб келган ёки ундан ўтган дейиш қийин. Сиёсатшунос Камолиддин Раббимовнинг фикрича, ушбу ўзгаришлар ҳали нозик ва мўрт. Бунинг асосий сабаби – ҳали мамлакат миқёсида ислоҳотларни ҳимоя қила оладиган, уни олдинга торта оладиган сиёсий элита ва фуқаролик жамияти шаклланиб улгурмаганида. Барча қўлга киритилган ўзгаришлар замирида давлатнинг, аниқроғи, шахсан Президент Шавкат Мирзиёевнинг интилиши ва дунёқараши ётибди…\nИслоҳотлар бошлангунгача қадар ўтган даврда фикрлаш ва яшаш борасида улкан “тажриба” тўпланди. Ҳозирги вазиятнинг мураккаблиги шундаки, Ўзбекистон ҳали ҳам ўша тажриба асоратларидан қутулиб улгургани йўқ ва яқин йилларда ундан қутулиш эҳтимоли кам, дея таъкидлайди сиёсатшунос.\nҚуйида Камолиддин Раббимов билан республика давлат бошқаруви тизимидаги ўзгаришлар ҳақидаги суҳбатни эътиборингизга ҳавола қиламиз.\n‒ Президент Шавкат Мирзиёев амалга ошираётган иқтисодий ислоҳотлар ҳақида кўп гапирилади. Сизнингча, қайси соҳаларда ислоҳотлар умуман кузатилмаяпти? Ўзгаришлардан четда қолаётган “қизил чизиқлар ортидаги соҳалар” мавжудми?\n‒ Президент Мирзиёевнинг ислоҳотлар борасидаги оҳангини, урғусини тўғри талқин қилиб олиш керак. Агар унинг Ўзбекистондаги вазиятга берган баҳосини концептуал даражагача қисқартирадиган бўлсак, қуйидаги фикр ҳосил бўлади: “Ўзбекистоннинг олдинги модели ривожланиш модели бўлмаган. Авторитаризм ва монополияларнинг уйғунлашуви барқарорликни таъминламайди. Биз ўзгаришларни иқтисоддан бошлаймиз”. Бу билан эски модель яроқсиз экани билдирилди, лекин янги модель нима экани хусусида ҳали жамиятга тайинли гап айтилмади.\nЎйлайманки, Президент Мирзиёевнинг маълум тасаввури ва сценарийси мавжуд, бироқ жамиятни вазиятга қараб трансформация қилиб бориш ниятида. Бошқача айтганда, у жамиятда кечаётган ислоҳотларни, энг аввало, ижтимоий онгдаги ўзгаришларни тезлаштирмоқчи ёки секинлаштирмоқчи эмас. Асосийси, ҳозирги Президент ўзгаришларга хавотир ва қўрқув билан қарамайди. Ўзбекистон Конституциясига кўра, президентлик институти энг қудратли давлат органи ҳисобланади, давлат раҳбари ҳокимиятнинг барча бўғинларини, бевосита ва билвосита шакллантиради, ўзаро муносабатларини мувофиқлаштиради.\nБошқача айтганда, Президент давлатнинг асабларидир. Президентнинг дунёқараши, унинг ички кечинмалари, хавотир ва ишончи давлат сиёсати йўналишини белгилаб беради. Биринчи Президент даврида Ўзбекистон ўзгаришларга, айниқса, жамият фаоллиги асосидаги ислоҳотларга қаттиқ хавотир билан қарар эди. Бугунги кунга келиб, давлат раҳбари билдираётган фикр шундан иборатки, миллий бойлик яратиш миллий онг ва фаолликнинг ўсиши ҳисобига бўлади.\nАйтмоқчиманки, Президент узоқ муддатли ислоҳотларга, ўзгаришларга ва ўзгаришлар асосидаги ижтимоий фаолликни кенг жамоатчиликнинг сиёсий иштирокида кўришга мойил. Айни пайтда ҳали ҳеч бир соҳадаги ислоҳотлар “ортга қайтиб бўлмас” нуқтага етиб келгани ёки ундан ўтгани йўқ. Ўзбекистондаги ўзгаришлар анча суст кечмоқда – улар ҳали нозик ва мўрт. Бунинг асосий сабаби ҳали мамлакат миқёсида ислоҳотларни ҳимоя қила оладиган, уни олдинга торта оладиган сиёсий элита ва фуқаролик жамияти шаклланиб улгурмаганида. Барча қўлга киритилган ўзгаришлар замирида давлатнинг, аниқроғи, шахсан Президент Мирзиёевнинг интилиши ва дунёқараши ётибди. Мабодо, агар у-бу сабаб бўлиб, Президентнинг ҳуқуқий давлатчилик томон юришга рағбати йўқолса, ислоҳотлар унинг манфаатларига зид келиб қолса, қаттиқ авторитаризмга қайтиш ниҳоятда осон бўлади. Ўтган давр мобайнида мамлакатда қаттиқ авторитаризм доирасида фикрлаш ва яшаш борасида улкан тажриба тўпланди. Ҳозирги вазиятнинг мураккаблиги шундаки, Ўзбекистон ҳали қаттиқ авторитаризмнинг оғриқ ва асоратларидан қутулиб улгургани йўқ ва яқин йилларда ундан қутулиши имконсиз.\nШунинг учун ислоҳотлар сунъий эмас, табиий динамикага кўра, яъни анча сокин тарзда амалга ошмоқда. Зиддиятлар сероб. Улар замирида учта томоннинг қарашлари ва манфаатлари ҳар хил экани кўзга ташланади: 1) жамият ислоҳотларни тезлаштиришни, самарасини тезроқ кўришни истайди; 2) бюрократия эса биринчи маъмурият инстинктлари билан яшамоқда, инерция ҳолатида қолмоқда ва шу сабаб ислоҳотларга шубҳа билан қарайди ва яширин қаршиликлар кўрсатади; 3) ўртада эса Президент турибди. У – ислоҳотлар муаллифи, илҳомчиси ва ҳозирча уларнинг ягона қудратли ҳимоячиси. Мирзиёев жамият ва бюрократия ўртасидаги модератор сифатида, бир томондан, ислоҳотлар изчиллигини таъминлашга ҳаракат қилса, бошқа томондан, ижтимоий барқарорликни сақлаш мақсадида бюрократия билан келишишга мажбур.\nЎзбекистонда бошланган ислоҳотлар моделини, шартли равишда “Хитой/Сингапур модели” деб аташ мумкин. Бунда давлат иқтисодий соҳага устувор аҳамият беради, сиёсий ислоҳотлар – ҳуқуқий давлатчилик барпо этиш ишига эса иккинчи даражали вазифа деб қарайди. Шунинг учун бўлса керак, Ўзбекистондаги ислоҳотлар, асосан, иқтисодий-ижтимоий соҳани ўзгартиришга йўналтирилган. Сиёсий ва маъмурий ислоҳотлар, қадриятлар борасидаги сиёсий қарашлар ҳали жиддий тарзда тафтиш қилинмади, ўзгаришларга юз тутмади. Мисол учун, иккинчи маъмурият парламентаризм, сиёсий партиялар фаоллиги борасидаги фундаментал ўзгаришларга шошилмаяпти.\nСиёсий партиялар тузишга бўлган ҳуқуқий-сиёсий тўсиқлар пасайтирилиб, парламент сайлови бир мандатли мажоритар тизимдан партиявий рўйхатлар тизимига ўтказилганда эди, Ўзбекистонда мутлақ жўшқин ва ниҳоятда эркин сиёсий муҳитни кўрар эдик. Лекин ҳозирча иккинчи маъмурият олдин синовдан ўтган кўппартияли тизимни сақлаб қолиш ниятида. Шу йил охирида кутилаётган парламент сайловининг ягона эҳтимолий фарқи – партиялар ва номзодлари ўтган даврга нисбатан ижтимоий муаммоларни дадилроқ кўтариш имкониятига эга бўлиши мумкинлигидир. Бу ҳам парламентаризм ва давлатнинг партияларга оид сиёсати ўзгараётгани эмас, нисбатан ошкоралик муҳити сабаб амалга ошиши мумкин.\nШунингдек, ҳали ислоҳотларга юз тутмаган соҳалар ўз ечимини кутиб турибди. Жумладан, қадриятлар тизими ҳам давлат тафаккури ва сиёсати даражасида ислоҳ қилиниши лозим бўлади. Олдинги маъмурият даврида давлат ва жамият ўртасидаги энг катта зиддият чизиғи диний соҳа эди. Давлат жамиятни имкон қадар дунёвий ушлаб туришга ҳаракат қилди, аммо жамият диний қадрият ва эҳтиёжларидан воз кечмади. Натижада, Ўзбекистон ҳалқаро майдонда “диний эркинликларни қўпол равишда бузувчи давлат” бўлиб қолди. Ўйлайманки, иккинчи маъмурият ушбу соҳадаги муаммоларни қанчалик тез, тизимли ва ҳуқуқий давлатчилик меъёрлари асосида ҳал қилса, давлат ва жамият ўртасида шунчалик тез уйғунлик вужудга келади.\n‒ Элита ҳақида нима дея оласиз? Давлат ишларига жалб қилинаётган ёшлар кам эмас, лекин давлат бошқарувида эски тизим кадрлари ҳали ҳам кўп. Бюрократияга нисбатан давлат сиёсати ўзгаряптими? Ёшларда давлат бошқарувига ўтиш учун кенг истиқбол пайдо бўлди, деб айтиш мумкинми?\n‒ Маъмурий ислоҳотлар – ҳали ўз ечимини кутаётган соҳалардан бири. Президент Мирзиёев давлат мулозимлари, айниқса, турли даражадаги ҳокимларни сайлаш механизмини жорий қилиш мақсадга мувофиқлиги борасида бир неча марта гапирди. Назаримда, иккинчи маъмурият, эртами-кечми, ҳокимларни тўғридан-тўғри сайлаш, бошқа мулозимларни эса маҳаллий кенгашларда, парламентда эркин ва жўшқин баҳс-мунозаралар орқали кенг муҳокама қилиб тайинлаш механизмини жорий қилади.\nСабаби, мулозимларнинг тўғридан-тўғри сайланиш механизми Президент обрўси ва сиёсий манфаатларига хизмат қилади. Агар ҳокимларни жамият бевосита сайласа, бутунлай бошқа сиёсий конфигурация шаклланади ҳамда ҳокимларнинг ўзи масъул вилоят, туман ва шаҳарда йўл қўйган хато ва камчиликлари учун Президент бевосита айбдор бўлиб қолмайди. Айни пайтда бу маҳаллий ҳокимиятлар фаолиятини ҳам ижобий томонга ўзгартириши мумкин. Жамият бевосита ва кучли рақобат асосида сайлаган ҳоким, бир томондан, марказий ҳукуматга бўйсунса, иккинчи томондан, маҳаллий манфаатларни ҳимоя қилувчи шахсга айланади. Чунки сайланган ҳоким кейинги сайловда яна жамият ишончига эришишни ўйлайди.\nДемократик сайлов йўли билан шакллантириладиган давлат бошқаруви тизимида кадрларнинг ёши аҳамиятли бўлмайди. Аҳамиятлиси – жамият муаммоларига малакали ечим топа олиш. Айни тизимда ёшлар тенг имкониятга эга бўлади. Ҳозирги Ўзбекистон шароитида илғор фикрловчи, қўрқув даражаси паст кадрларнинг жамият ишончини қозониш эҳтимоли катта.\nПрезидент Мирзиёевнинг кадрлар сиёсатида қуйидаги ёндашувни кузатиш мумкин: ҳозиргача иккинчи маъмуриятнинг мавқеини мустаҳкамлашга қаратилди. Шу сабаб эски ва қудратли шахсларнинг аксарияти юқори сиёсий лавозимларда қолмоқда. Фақатгина ишончсиз деб қаралган қудратли шахслар ҳокимият коридорларидан четлатилди. Айни пайтда олдинги маъмуриятда ишлаган ва юқори лавозимларни эгаллаб келган шахсларнинг фикрлаш ва ишлаш тарзи ҳам, аста-секинлик билан бўлса-да, ўзгармоқда. Мисол учун, Президент атрофидаги ёши катта амалдорлар ОАВ билан очиқ ва изчил мулоқотларни йўлга қўймоқда.\nШунингдек, Мирзиёев маъмуриятида ёшларнинг салмоғи ҳам, олдингига қараганда, анча юқори. Янгича фикрлаш ва ишлашни тақозо қиладиган кўпгина лавозимларга ёшлар тайинланмоқда. Иккинчи маъмуриятнинг вазиятга бўлган ишончи тўлиқ мустаҳкамлангач, кадрлар сиёсатининг иккинчи босқичига ўтилади, деб ўйлайман. Ўша босқичда давлат бошқарувида ёшларга кўпроқ суянилиши, анча катта имконият эшиклари очилиши мумкин. Ушбу кадрлар сиёсати шу йил декабрда бўлиб ўтадиган парламент сайлови ва айниқса, 2021 йилги Президент сайловидан кейин тўлиқ амалга ошса керак, деган фикрдаман.\nСабаби, бу даврга келиб, жамиятдаги фаоллашув ва ижтимоий эҳтиёжлар юксак нуқтага кўтарилади, бинобарин, ижтимоий-иқтисодий муаммоларга жуда тез, новаторлик билан ва ҳуқуқий жиҳатдан тўғри ечим таклиф қила оладиган мулозимлар синфига бўлган эҳтиёж ҳам шунга яраша ортган бўлади.\n‒ Давлат бошқаруви тизимининг ислоҳ қилиниши истиқболини қандай баҳолайсиз? Янги бюрократияни шакллантириш учун нималар қилинмоқда? Бу борада таълим дастурлари, илмий-амалий дастурлар борми?\n‒ Ўзбекистонда бошланган ислоҳотларнинг асосий фалсафаси давлатнинг “мажбурлов” тизимидан “ишонтириш” ва “рағбатлантириш” тизимига ўтишидир. Шу пайтгача давлатчилик тафаккури ва амалиётида жамиятни мажбурлаш, маҳрум қилиш орқали бўйсундириш ёндашуви кузатилди. Шунинг учун Ўзбекистондаги давлат бошқаруви, на ичкарида, на ташқарида “демократик” дея тан олинди, унга муттасил “авторитар” ва “қаттиқ авторитар” тамғаси босиб келинди.\nЎзбекистонда бошланган ислоҳотларнинг пировард мақсади жамият барқарорлиги ва фаровонлиги учун етарли даражадаги миллий бойлик яратишдир. Миллий бойликни ҳеч қачон қатағон сиёсати билан яратиб бўлмайди. Ўтмишнинг баъзи тарихий паллаларида феноменал зўриқишлар натижасида иқтисодий ўсиш ёки жиддий саноатлаштиришга эришган мамлакатлар бўлган. Лекин ҳозирги глобаллашган дунёда бундай зўриқиш ва қатағонлар фақат зарар келтиради. Демак, Ўзбекистон ҳукуматининг ислоҳотлар сиёсати замиридаги сиёсий бошқарув тизими ва фалсафаси ўзгармоқда. Давлат жамиятни маҳрум қилиш, мажбурлаш воситалари орқали назорат қилиш тафаккуридан воз кечмоқда, жамият билан эркин ҳамкорлик қилиш, уни рағбатлантириш ва ишонтириш орқали фаровонликка эришишни кўзламоқда.\nУшбу вазифани амалга ошириш учун мутлақо янгича фикрлайдиган, ҳуқуқий давлатчиликни мукаммал тушунадиган, айни пайтда мамлакат ўтиш даврида эканини англайдиган, жамиятга унинг муаммоларини аниқ-тиниқ тушунтириб бера оладиган мулозимлар синфи керак бўлади. Аслида, айнан мана шу синф Ўзбекистонинг глобал обрўсини, Президент Мирзиёевнинг тарихий миссиясини, давлатчиликнинг рақобатбардошлигини белгилаб беради. Ўтган уч йил давомида Президент кадрлар масаласи нақадар оғир муаммо эканини кўп марта урғулади. Лекин бу борада давлат даражасида нима ишлар қилиняпти, деган саволга мен ҳозирча аниқ жавоб бера олмайман. Назаримда, қилинаётган ишлар келажакдаги эҳтиёжларга, бизни кутаётган муаммоларга мутаносиб эмас ва кейинги йилларда малакали кадрларга бўлган эҳтиёж фақат ортиб боради.\n‒ Сиз, Президент Мирзиёев куч ишлатар тизимларнинг кўп бўлишига қарши, деган фикрни айтдингиз. Аслида Ўзбекистон ичкарисида миллий хавфсизликка реал таҳдидлар мавжудми?\n‒ Ислоҳотлар ўзгариш демакдир. “Нима учун ўзгариш қилиш керак?” деган қараш “Нима нотўғри эди?” деган саволни келтириб чиқаради. Мен эса саволни кенгроқ қўймоқчиман: “Ўтган 27 йиллик даврда Ўзбекистон давлатчилиги, миллат тараққиёти ва рақобатбардошлиги учун энг катта муаммо нима бўлди?”\nМуаммони аниқлаш ва унга тўғри ечим топиш учун имкон қадар самимий бўлишимиз, ўзимизни ҳам, бошқаларни ҳам алдамаслигимиз керак бўлади. Ўтган 27 йилда Ўзбекистонда давлатчилик ва халққа энг қаттиқ зарбани айнан авторитаризм берди. Айнан қаттиқ авторитаризм стратегик имкониятларимизни қўлдан беришимизга сабабчи бўлди, минтақадаги тарихий позициямизни йўқотдик, на иқтисодда, на сиёсатда ва на маънавиятда ҳеч бир мақтанарли натижага эриша олмадик. 27 йил давомида муаммоларимизни музлатилган ҳолда сақладик. Бугун муз бир оз эригач, ортидаги муаммолар янада бўртиб кўрина бошлади. Энди давлатчилик принципларини, иқтисодий ислоҳотларни, қадриятлар тизимини, давлат ва жамият ҳаётининг барча соҳаларини қайта кўриб чиқишга мажбурмиз.\nОлдинги Ўзбекистоннинг асосий давлатчилик белгиси куч ишлатар тизимлар эди. Мамлакат ичкарисида ҳам, ташқарисида ҳам улар фаолияти ҳақида яхши гап айтилмас эди.\nБугунги кунга келиб, Президент Мирзиёев ўша тизимларни ислоҳ қила бошлади. Кейинги уч йилда олдинги шаклдаги ва қудратдаги куч ишлатар тизимлар фаолиятини деярли кўрмадик. Бу – катта ижобий янгилик. Шу билан бирга, куч ишлатар тизимлар импульсив, олдинги инерцияга асосланган хатолар қилишни ҳам давом эттирмоқда. Бу янгича фикрлайдиган кишилар ишлайдиган тизим ҳали шаклланмаганиги англатади. Ички ишлар вазирлиги, Давлат хавфсизлик хизмати ходимлари, прокуратура бугунги кундаги сиёсий коньюктурадан келиб чиқиб, яъни вазиятга қараб иш қилмоқда.\nЎзбекистондаги асосий муаммо жамият эҳтиёжларини қондира олмаслик, унинг қувватини бошқара олмаслик, ижтимоий портлаш эҳтимоли ва сурункали ижтимоий норозиликлардир. Олдинги маъмурият даврида диний “экстремизм” ва у билан боғлиқ терроризм таҳдиди сиёсий мақсадларни кўзлаб кўпиртирилар эди. Ҳар қандай жамият тирик, у онгли инсонлардан таркиб топган катта организмдир. Одамлар ҳар доим рационал ва ақл билан иш қилади, фақат сурункали ва қўпол адлолатсизликка, сурункали босимларга қарши бош кўтаради, босимлар ҳаддан ошганда эса, мамлакатдан чиқиб кетади.\nЯнги маъмурият куч ишлатар тизимлар репрессияларсиз ижтимоий барқарорликни, ижтимоий адолатни ва одамларнинг давлатга бўлган ишончини таъминлаб берадиган даражада ислоҳ қилиниши керак. Дунё тажрибасига қаралса, бу вазифани амалга ошириш у қадар қийин иш эмас. Бунинг учун сиёсий ирода билан изчил ҳаракат кифоя.\n‒ Сиёсий ислоҳотлар фуқароларнинг давлатни бошқарувида сайлов орқали иштирокини таъминлаш демакдир. Сизнингча, келажакда қандай сиёсий партияларга эҳтиёж бор? Исломчи ёки миллатчи партиялар пайдо бўлишидан қўрқмайсизми? Ушбу икки тамойил: сиёсий ислом ва миллатчилик ҳақида нима дея оласиз?\n‒ Олдинги маъмуриятдан қолган мерос ичида энг оғири фобиялар, асоссиз ва кўпиртирилган қўрқувлар, хавотирлардир. Бу дунёқараш билан боғлиқ муаммо эди. Дунёқараш асосидаги зиддият – зиддиятларнинг энг оғири. Қанчалик ҳақ бўлманг, қарашларингизни қанчалик асослашга уринманг, нариги томон ўз қарашлари доирасидан чиқиб кета олмайди. Бинобарин, дунёқараш замирида турадиган зиддиятни бартараф этиш ниҳоятда қийин. Олдинги маъмурият 27 йил давомида ички ва ташқи душман қиёфасини чизиб келди ва шунга яраша тизим шакллантирилди, ҳуқуқий давлатчиликдан бош тортилди, қудратли куч ишлатар тизимлар барпо этилди, жамиятни босим билан назорат қилиш механизмлари яратилди.\nЎзбекистонда, ислом – доимий омил, у бўлган, бор ва келажакда фақат кучайиб боради. Ўзбекистон ҳуқуқий давлатчилик йўлидан борадиган бўлса, жамиятнинг исломий ўзлиги унинг фикрлаши ва фаоллигида юзага чиқиши муқаррар. Эътибор берилса, барча мусулмон жамиятларида исломий фаоллик ортиб бормоқда. Лекин у ерларда демократик амалиёт қанчалик чуқур илдиз отган бўлса, ўша ердаги исломий қарашлар ва исломий фаоллик ҳам мўътадил бир кўринишда экани кузатилади.\nМисол учун, Туркиядаги “Адолат ва тараққиёт” партияси, ҳалқаро стандартларга кўра, исломий партия деб эътироф этилади. Лекин шуниси қизиқки, бу ва бошқа исломий партиялар демократик ўйин қоидасини бузишдан манфаатдор эмас. Ёки Индонезия, Покистон, Малайзия ва бошқа мусулмон жамиятларида ҳам исломий ўзлик ва демократик жараёнлар бир-бирини тўлдиради. Ўзбекистонда исломий ўзлик ва сиёсий иштирок борасида ниҳоятда кучли фобия яратилди.\nАйни пайтда, Ўзбекистон давлатчилиги учун, асосий муаммо хаёлий “исломизм” ёки “миллатчилик” эмас, реал қаттиқ авторитаризмга, куч ишлатар тизимларнинг жамият устидан яна қайтадан монополия ўрнатишига мойиллик бор. Агар давлатчилик легитим ва қонуний фаолият олиб борса, фикрловчи кишилар билан ҳисоблашишдан тортинмаса, диний қатлам билан самимий ҳамкорликка интилса, исломизм муаммоси назарийлигича қолади, реал таҳдид даражасига кўтарилмайди. Шунингдек, миллатчилик кайфиятлари олдини олиш учун ички ва ташқи сиёсатда, миллий қадриятлар, айниқса, тил борасида мўътадил сиёсат юритиш керак бўлади.\nНазаримда, Мирзиёев давлатнинг дунёвийлиги принципига, Ўзбекистоннинг кўпмиллатли эканига заррача шубҳа қилмайди. Асосийси, биринчи маъмурият даврида бузилган мувозанатни тиклаш, дунёвийликни зўриқиш ва мажбурлаш орқали эмас, ҳуқуқий-либерал воситалар орқали таъминлаш зарур бўлади. Миллатлараро муносабатларга келсак, назаримда, Ўзбекистоннинг қўшнилар, постсовет мамлакатлари ва халқлари билан муносабатларида самимийлик, дўстлик ва очиқлик устувор йўналиш бўлади.


Мужоҳидлар тақдири қил устида\n25 май 2022, Тошкент вақти: 09:17\nЧоршанба куни Ашраф лагери тўрт томондан полиция кучлари қуршовига олинди.\nИроқ хавфсизлик кучлари Бағдод шимолидаги Эрон мухолифати қароргоҳида махсус рейд ўтказдилар. Теҳрон олқишига сазовор бўлган бу ҳаракат¸ вашингтондагиларни таажжубга солган кўринади.\nИроқнинг Дияла минтақасида жойлашган Ашраф лагери чор тарафдан тиканли сим билан ўралган. Ҳарбий қароргоҳга ўхшаб кетадиган бу лагерда кейинги олти йил давомида Эрон Халқ мужоҳиддин ташкилотининг 3500 га яқин аъзоси ва уларнинг оила-аъзолари яшаб келаëтган эди.\nҲозирга қадар бу ташкилот номи деярли тилга тушмай¸ унинг аъзолари эса¸ Ашраф лагеридан ташқарида кўзга кўринмай келаëтган эди. Эрон сарҳадларига бир-икки маротаба қуролли ҳужум уюштирган Халқ мужоҳиддин ташкилоти Ироқ истилосидан сўнг АҚШ қўшинлари томонидан қуролсизлантирилган ва кейинги олти йил ичида ўз тақдирининг бошқалар томонидан белгиланишини кутиб турган эди.\nБу кутиш сукутини 29 июл куни Ироқ қуролли кучлари¸ ниҳоят бузди.\nАйтилишича¸ Ироқ хавфсизлик кучларининг Ашраф лагерида ўтказган рейди оқибатида 400 одам жароҳат олган ва улардан 100га яқини ҳукумат аскарларидир.\nҲукумат кучлари Ашраф лагерини унда яшаб келган минглаб эронликлардан тозалашга уринганида юзага чиққан тўқнашув чоғида муҳожирлардан элликка яқини ҳибсга олинган.\nЛагердагиларнинг айтишича¸ полициячилар камида тўрт одамни отиб ўлдирган¸ аммо ҳозирча Ироқ расмийлари бу хабарни инкор этмоқда.\nБир неча ойдан бери Ироқ ҳукумати Ашраф лагеридагиларни чиқариб¸ бу ерда полиция бўлими ташкил этиш режаси устида ишлаëтган эди. Лагернинг ëпилиши¸ унда яшаб келганларни ўз тақдирлари¸ хусусан ўзларининг Эронга депортация қилинишлари хусусида жиддий ташвишга солмай қўймади.\nЎзаро келишувга мувофиқ¸ ўтган йил АҚШ ҳарбийлари Ашраф лагери устидан назоратни ҳам Ироқ хавфсизлик кучлари назоратига топширган бўлса-да¸ Бағдод Теҳрон режими мухолифларига қарши ҳаракат бошлашни пайсалга солиб келди.\nЭрон Халқ мужоҳиддин ташкилоти АҚШ томонидан террорчи гуруҳ деб эътироф этилган бўлса-да¸ 2003 йилдан бери Америка ҳарбийлари бу ташкилот аъзоларини ўз ҳимоясида ушлаб келди.\nШу боис Ироқ кучларининг 29 июл кунги рейди АҚШ ҳарбийлари учун кутилмаган воқеа бўлган кўринади.\nИроқдаги АҚШ қўшинлари бош қўмондони генерал Рэй Одиерно бундай рейд ҳақда олдиндан огоҳлантирилмаганини айтди.\nАҚШ Давлат департаменти расмийси Иан Келли эса¸ рейддан матбуот орқали хабар топгани ва ҳозирда Вашингтон воқеа тафсилотларини ўрганаëтганини билдирди.\nКеллига кўра¸ Ироқ ҳукумати Ашраф лагерида яшовчилар хавфсизлигини таъминлаш ваколатини ўз зиммасига олган ва лагердагиларни улар таъқибга учраши мумкин давлатга мажбуран жўнатмаслик ҳақда кафолат берган.\nАйни пайтда¸ Теҳрон расмийлари Ироқ кучларининг Эрон Халқ мужоҳиддин ташкилотига қарши ҳаракатини олқишлади.\n- Гарчи¸ Ироқ ҳукумати бу ишни анча кечикиб амалга оширган бўлса-да¸ биз Ироқ ҳудудининг террорчилардан тозаланганини олқишлаймиз¸ деди жумладан Эрон парламенти раиси Али Ларижоний.\nАммо ҳозирча¸ Ашраф лагерида яшаб келган эронликлар хавфсизлик кучларининг бу ҳудуддан чиққани ва лагердагилар ўз ҳақлари учун курашни тўхтатмаслигини айтмоқдалар. Бу ҳақда Озодлик мухбири билан суҳбатда лагердагилардан бири Беҳзод Сафарий хабар қилди.\n- Ашраф лагеридагилар ўз ҳақлари учун сўнгги томчи қонлари қолгунча курашишга аҳд қилдилар¸ дейди Сафарий.\nБундай зиддият давом этар экан лагердагиларнинг кейинги тақдири устида ҳамон мавҳумлик булути осиғлиғича қолмоқда.\nСаддам Ҳусайн томонидан 80-йилларда Эронга қарши ташкил этилиб¸ сўнгра курд ва шиа исëнчиларини бостириш учун ишлатилган бу гуруҳ аъзолари яқин келажакда ë Эронга топширилиши¸ ëхуд учинчи давлатга чиқариб юборилиши мумкин.


Hozirchashu.com Криштиану Роналду Евро-2016дан олган пулларини эҳсон қилди. | Hozrichashu.com\nКриштиану Роналду Евро-2016дан олган пулларини эҳсон қилди.\n17.07.2016 Спорт Курилган: 2268\nHozirchashu.com - Яқиндагина Португалия терма жамаоаси билан Евро-2016 чемпионлигини қўлга киритган футболчи Криштиану Роналду унга тегишли бўлган пулларни оқ-қон билан оғринган бемор болалар учун эҳсон қилиб юборди дея ҳабар беради cosmo.ru интернет нашри.\nНашрда хабар берилишича Португалия терма жамоаси сардори ЕВРО-2016 чемпиони бўлгач, унга берилиши керак бўлган 275 минг евро миқдоридаги мукофот пулларини оқ-қон қасаллигидан азият чекаётган болалар учун эҳсон қилиб юборган.\nПортугалия ҳамда Мадриднинг "Реал" жамоаси сардорининг саҳоватпарварлигига бир неча маротаба гувоҳ бўлганмиз. Бундан бир ой олдин Европа чемпионлар лигаси ғолиблигини қўлга киритган футболчи, 465 минг евро миқдоридаги мукофот пулларини ҳам хайрия сифатида ишлатган эди.


15.01.20 11:56\tmsk\nШоҳимардон. Андрей Кудряшов фотосурати, "Фарғона"\n“Фарғона” Андрей Кудряшовнинг Ўзбекистондаги муқаддас қадамжоларга ҳамда зиёрат анъаналарига бағишланган тарихий очерклар туркумини чоп этишда давом этади. Бизнинг бугунги материалимизда пайғамбарнинг куёвлари қандай қилиб Фарғона водийсига келганлари ва шоир Ҳамза Ҳакимзода Ниёзий тошбўрон қилинган жой ҳақида ҳикоя қилинади\nҲаж савобини берувчи кўл зиёрати\nҚурбонкўл ёки Мовий кўл – Фарғона водийсининг табиий-тарихий ва диний қадамжоларидан бири бўлиб, диндор мусулмонларнинг, оддий саёҳатчиларнинг, шунингдек, табиат қўйнида дам олишни ёқтирувчи одамларнинг оммавий зиёратгоҳи саналади. СССР даврида кўл давлат сиҳатгоҳи мақомига эга бўлган ҳолда қадамжо ва туристик объект сифатида ўзининг энг яхши кунларини бошидан кечирган. Айнан ўшанда маҳаллий аҳоли ўртасида Қурбонкўлни етти марта зиёрат қилса, Маккага ҳаж қилганнинг савобини топади, деган афсоналар пайдо бўлганди. Ўзбекистон давлат суверенитетини қўлга киритганидан сўнг кўл қўшни мамлакат — Қирғизистон ҳудудидаги анклавга айланиб қолди. Бугунги кунда қўшни мамлакатнинг ҳудудидаги анклав мақомида бўлиб қолган Шоҳимардон қишлоғи ҳам иқтисодий ва ҳам ижтимоий жиҳатдан ўладиган ҳолатга келиб қолган, муқаддас қадамжо эса янги авлод назарида ўзининг аҳамиятини аста секин йўқотиб бормоқда.\nКўл устидаги дорйўл\nАфтидан, ажабтовур қоялар ва харсанг тошлар, даралар ва довонлар, булоқлар, сой ва кўллар, шаршалар ва ғорлар, алоҳида турган дарахтлар каби ландшафтнинг алоҳида ва кучли нуқталарининг инстинктив эъзозланиши диннинг энг аввалги ва ҳатто ибтидоий диндорлик пойдеворининг ўзгинаси бўлган бўлиши мумкин.\nМадомики жойнинг инсон устидан ҳукмронлиги, алоҳида макон структураларининг инсон онгини ўзгартиришга салоҳияти бор экан, бу ҳар бир инсоннинг ўз ҳаётида албатта тўқнаш келадиган мўъжизалардан бири бўлиб қолади.\nҚурбонкўлнинг табиий тўғони – бу даҳшатли зилзила оқибатида бутун бир қишлоқни ўз қаърига дафн этган тошли кўчкининг ўлик танасидир. Чақмоқтош харсанглари ва мармардан иборат тош косадаги сувнинг ранги фируза тусда товланади – оҳак жинсидан иборат эримас суспензияси нурни шунақа қилиб синдириши натижасидир.\nАтрофдаги қора қоялар тобланган пўлат сингари ялтирайди. Қурбонкўл ортидаги сув ҳавзаси Кўл-Қуббон ёки Зангор кўл деб аталади. Қанчалик ҳайратли бўлмасин, бироқ унинг булоқлар билан тўйинадиган совуқ тубида сув ўтлари гўё гилам тўшаб қўйилгандек – айнан улар кўлнинг сирли ранг жилосини тақдим этадилар.\nКатта Қурбонкўл фақат ёз бошланишида, музликлар эриши натижасида сувга тўлади. Андрей Кудряшов фотосурати, "Фарғона"\nҚурбонкўл атрофида Швейцариянинг Альп, Олтой, Қояли тоғлар ва Ҳимолай тоғларига ўхшаш ландшафтларни учратиш мумкин. Бу ерда туғилган одам бошқа мамлакатларда саёҳат қила туриб, қоялар ўртасидаги тор сўқмоққа назари тушганида, худди болалигидан бери таниш жойни кўргандек ҳолатга тушиши мумкин. Бундай жойларда замон гўёки макон устидан ҳукмронлик қилаётгандек туюлади. Шу сабабдан бу жойларнинг ажабтовур хусусияти халқ анъаналарига жуғрофий ишончлилик ва тарихий хронологияни айланиб ўтиб, афсонавий персонажлар ва уларга алоқадор ғаройиб воқеалар ҳақидаги ривоятларни бир жойдан бошқа жойларга кўчиришга имконият бериб, халқ орасидаги эътиқодларнинг шаклланишига таъсир кўрсатади.\nҚадамжога бориш учун рухсатнома олиш керак\nШоҳимардон атрофидаги муҳит Пайғамбар Муҳаммад соллаллоҳу алайҳи васалламнинг куёвлари, ҳулафои-рошидинларнинг тўртинчилари бўлмиш Ҳазрат Али ибн Абу Толибнинг Фарғона водийсига ташриф буюрганлари тўғрисидаги ривоятларнинг муаттар ҳиди билан бурканиб кетган. Гарчи Ислом тарихида бу воқеа ҳақида ҳеч қандай маълумотлар йўқ бўлишига қарамай, Марказий Осиёнинг деярли ҳар бир вилоятларида Ҳазрат Али билан боғлиқ қадамжолар ёки оёқларининг излари қолган қадамгоҳлар учраб туради. Одатда улар ўта манзарали табиат гўшаси ёки ғайри оддий табиат ҳодисаси билан алоқадор афсоналар билан боғланган бўлади.\nШоҳимардондаги Ҳазрат Али мақбараси\nШоҳимардон қишлоғининг номи ҳулафои рошидинлардан бири Али ибн Абу Толибнинг васфларидан бири – Мардонлар, яъни одамлар шоҳи деган маъносини беради. Ўрта асрларда бу ерда Ҳазрат Алининг мақбаралари бўлган. Бироқ 1822 ва 1899 йилларда содир бўлган ҳалокатли зизилалар туфайли мақбара бутунлай вайрон бўлган. XIX аср охирига келиб Шокирхон Мирзоҳидбоевнинг маблағлари эвазига қайта тикланган, бироқ СССР даврида уни яна вайрон қилдилар – бу сафар мақбарани советлар томонидан тарбияланган атеистлар бузиб ташладилар. Қишлоқнинг номини Ҳамзаобод деб қўйдилар: 1929 йилда шу қишлоқнинг четида 23 нафар маҳаллий аёлларни паранжидан воз кечишга ундаган маърифатпарвар шоир Ҳамза Ҳакимзода Ниёзий тошбўрон қилиб қатл этилган эди. Ўзбекистон давлат суверенитетига эга бўлганидан сўнг 1991 йилда қишлоқ яна Шоҳимардон деб атала бошланди ва Ҳазрат Али қадамжо-мақбараси қайта тикланди. Шу билан бирга, халқ томонидан эъзозланадиган жой бутунлай Қурбонкўлга кўчиб ўтди.\nШоҳимардон ва Қурбонкўлни ўраб турувчи Олой тоғ тизмаси чўққилари\nШундай бўлса ҳам, тез орада бу жой ҳам оммавий зиёрат учун қийин бўлиб қолди. 1998 йилда Шоҳимардонсой ўзанидан сел оқиб келиб анчагина фалокатли вайронагарчиликлар келтирди ва анчагина одамланинг умрига зомин бўлди. СССР даврида барпо этилган сиҳатгоҳлар ва санаторийлар вайрон бўлди, йўллар ювилиб кетди. Туманга бир неча йил давомида бориш жуда қийинлашиб кетди. 1999 йилда Ўзбекистон Ислом ҳаракатининг жанггарилари қўшни Тожикистон ва Қирғизистон ҳудудлари орқали Фарғона водийсига ўтиб олишди. Шундан сўнг Ўзбекистон расмийлари чегаранинг тоғли участкаларини ва шу жумладан, Шоҳимардоннинг атрофини миналаштириб қўйдилар ва анклав ҳудудига киришни чеклаб қўйдилар. Қирғизистон томонидан ҳам рухсат тартиби жорий қилинди: анклавга бир марталик пропускалар билан Фарғона вилояти фуқаролари ўтишларига ижозат берилди, Ўзбекистоннинг қолган вилоятлари фуқаролари учун виза тартиби жорий қилинди.\nФарғонадан Шоҳимардонга олиб борувчи йўлда, Қирғизистоннинг Қадамжо туманидаги Ҳазрат Али ёдгорлик мажмуаси. Андрей Кудряшов фотосурати, "Фарғона"\nҚирғизистон парламенти депутатлари 2004 йилда мамлакат ҳукуматига Шоҳимардон анклави масаласи бўйича Ўзбекистонга территориал талаблар билан мурожаат қилишни тавсия қилдилар. Ўзбекистон ва Қирғизистон ҳукуматлари 2007 йилда регионал туризмни қўллаш мақсадада икки мамлакат фуқароларига икки ойгача бўлган муддатга визасиз тартибда анклавга боришга рухсат берувчи битимни ратификация қилдилар. Ўшандан бери Фарғона водийсидаги анклавлар чегарасидаги аҳвол кўп маротаба ўзгариб келган. Шу билан бирга, чегарадан ўтиш атрофидаги қийинчиликларга қарамай, ўзбекистонлик ва қирғизистонлик баъзи зиёратчилар ҳамон Қурбонкўлни муқаддас дея билиб, Шоҳимардонга зиёратга бориб турибдилар.


Интервью. Виталий Денисов: "Локомотив" захирасида ўтиргандан кўра "Крилья"да ўйнашни маъқул кўрдим" / CHAMPIONAT.asia\n10:53Ярим аср футбол билан ҳамнафас 0 10:28"Реал" ван де Беекга шартнома тайёрламоқда 8 09:58ПСЖга Семеду керак 2 09:40Мбаппе Олимпиада ўйинларида қатнашишни хоҳламоқда 5 09:28Жеко “Интер”га ўтади 5 08:59Давид Сильванинг қачон “Манчестер Сити”ни тарк этиши маълум бўлди 4 08:49Мойзе Кин АПЛга кўчиб ўтиши мумкин 3 08:22Ндомбеле “Тоттенхэм”га ўтади 2 08:08Морено Ла Лигага қайтади 1 07:46Кавани ПСЖда қолишни хоҳламоқда 4 02:00Аёллар ўртасидаги ЖЧ-2019. Барча чорак финалчилар маълум ва уларнинг орасида Осиёдан бирорта ҳам жамоа йўқ 6 01:35Расман: "Эвертон" клуби "Барселона" хавбекини сотиб олди 12 00:50Симеоне: “Ҳамма Мессини Марадона билан беллашади деб ўйлайди, аслида эса у фақат Роналду билан баҳс олиб боряпти“ 17 00:20Африка Миллатлар Кубоги-2019. Зеедорф шогирдлари мусобақани ғалаба билан бошлади 5 00:10Спортчилар ижтимоий тармоқларда 2\nИнтервью. Виталий Денисов: "Локомотив" захирасида ўтиргандан кўра "Крилья"да ўйнашни маъқул кўрдим"\n06 окт 2018 12:39\nТеглар : Виталий Денисов Интервью\nЎзбекистон миллий терма жамоаси ҳимоячиси Виталий Денисов айни пайтда Самаранинг "Крилья Советов" клубида фаолият олиб бормоқда.\nДенисов жароҳати сабаб анча пайт майдонга туша олмади, даволаниб қайтганидан сўнг захирадан жой олди. Натижада у "Локомотив" раҳбарияти билан келишган ҳолда ижара асосида "Крилья Советов"га йўл олди.\nБугун "Крилья Советов" ўз майдонида Москванинг "Динамо" клубини қабул қилади. Учрашув бизнинг вақт билан 16:00да старт олади. "Матч ТВ" каналининг интернетдаги расмий сайти бугунги баҳс олдидан ҳамюртимиз билан интервью ташкил этди. Қуйида мазкур суҳбатни ўқувчилар ҳукмига ҳавола қиламиз.\n- "Рубин" билан учрашув қайдномасига киритилмадингиз. Нима учун?\n- Унгача "Краснодар" билан ўйиндан бир кун олдинги машғулотда кичик жароҳат олгандим. Ҳозир эса ҳеч нарса безовта қилмаяпти. Умумий жамоа билан шуғулланиб, "Динамо"га қарши баҳсга тайёргарлик кўряпман. Майдонга чиқишга тайёрман, лекин ҳаммаси бош мураббий қарорига боғлиқ.\n- Самара клубидаги ўйинингизни қандай баҳолайсиз?\n- Биринчи ўйиним "Енисей"га қарши кечди ва ўзимни кўрсата олмадим. Тўғриси, жамоага бирданига киришиб кета олмадим. "Анжи" билан эса аъло даражада ҳаракат қилдим дея оламан. Лекин афсуски, клуб ҳаммамиз хоҳлаган ўринда бормаяпти. Баъзан очиқчасига омад юз ўгиряпти, баъзан эса ўзимиз ёмон ҳаракат қиляпмиз. Ҳатто ёш болаларча хатога йўл қўйяпмиз. Аммо ишонаманки, жамоа вазиятни ўнглай олади.\n- Андрей Тихоновнинг истеъфога чиқиши кутилганмиди?\n- Бундай дейиш қийин. Бир томондан хавфли зонада эдик. Иккинчи томондан эса футболчиларга Андрей Валерьевич билан ишлаш маъқул келаётганди. Футболда мураббийларнинг ишдан бўшаши доим учраб туради. Қарорни раҳбарият қабул қилади, футболчилар эса бунга кўнишлари керак. Бизда Тихонов билан илиқ муносабатлар сақланиб қолди. Энди эса янги мураббий Миодраг Божович қўл остида тайёргарлик кўряпмиз. Божович билан "Локомотив"да бирга ишлаганман. Ҳеч қандай муаммо бўлмаган. Мураббийнинг "Крилья"ни анчадан бери кузатаётгани кўриниб турибди. Бизга "Динамо" билан ўйинда янада тажовузкор ўйнаш керак деб айтди. Албатта, бир кун ичида тактикада ниманидир ўзгартириш қийин. Миодраг - жуда жиддий инсон, лекин лозим топса ҳазилни ҳам қотиради.\n- "Локомотив"да у билан боғлиқ қандай хотиралар қолган?\n- Эсимда, йиғинлар пайтида ким биландир гаплашиб тургандим. Сал ўтиб Миодраг ёнимизга келди ва у ҳам ниманидир гапира бошлади. Кейин менинг гапим тугашини кутиб турди ва нима деганини қайтаришимни сўради. Мен эса унинг гапларини сўзма-сўз айтиб бердим. Шунда "баракалла" деб нари кетди. Орадан икки кун ўтиб яна шу ҳолат. Мен яна унинг сўзларини битта қолдирмай такрорлаб бердим. Охири мураббий "бўлди, бошқа ёнингга келмайман" деб кетиб қолди. У менга ишонганди.\n- Ҳозир "Локомотив"да вазият бироз яхшироқ, лекин яна чемпион бўла олармикан...\n- Юрий Сёмин истеъфога чиқиши мумкинлиги ҳақида кўпчилик гапиряпти. Бундай гаплар ҳар доим бўлади. Нимагадир жамоага мавсум бошида омад кулиб боқмади, қолаверса чемпион жамоанинг бирданига янги чемпионатда ўйнаб кетиши оғир кечди. Худди "Крилья" каби "Локомотив"га ҳам вақт керак. Қолаверса, "темирйўлчилар" иккита фронтда кураш олиб боришаётганини унутмаслик керак. Еврокубокларда барча Россия клубларига мухлислик қиламан.\n- Сиз шартномани узайтириш бўйича "Локомотив" раҳбарияти билан узоқ музокара олиб бордингиз. Ва охирида 1+1 бўйича шартнома имзоладингиз. Аммо чемпионат пайтида кутилмаганда "Крилья Советов"га йўл олдингиз.\n- Тушунтиришга ҳаракат қиламан. Менда "Локо" сафида фаолиятимни давом эттиришдан ташқари бошқа клубдан ҳам вариант бор эди. Аммо номини айтмайман. "Локо" раҳбарияти билан гаплашганимдан сўнг клубда қолишга қарор қилдим, ахир беш йил шу жамоада тўп тепдим ва "Локомотив" мен учун қуруқ ном эмас. Янги шартномада ҳам мураккаб қисмлар йўқ эди. Ўтган йил жароҳат сабаб асосий таркибдаги ўрнимни йўқотиб қўйдим. Лекин клуб тиббий ходимларига катта раҳмат, тезда тикланиб яна майдонга қайтдим. Гарчи 100 фоиз тайёр бўлмасам-да, "Спартак" билан ўйинда майдонга чиқдим. Якуний ҳисоб биз учун ижобий тугади, мен эса ҳаммасини бошидан бошламоқчи эдим. "Локомотив" таркибида ҳамма йиғинда иштирок этдим. Аммо чемпионат старт олгач, захирага ўтириб қолдим. Менга эса бу ёқмади, доим ўйнасам дейман. Мен учун захира ўриндиғида ўтириб футболчиларнинг майдонда қандай тер тўкаётганини кузатиш мушкул. Ўзим ҳам улар орасида бўлсам дейман. Шундан сўнг агентимга мурожаат қилдим. Орадан кўп ўтмай "Крилья Советов"дан таклиф борлигини хабар топдим. Раҳбарият билан гаплашгач, менинг кетишимга қарши эмасликларини билдиришди. Шу боис мунтазам ўйин амалиётига эга бўлиш учун бошқа клубга йўл олдим.\n- Сиз билан шартномани узайтириш керакми ё йўқми, бу қарорни ким қабул қилди?\n- Директорлар кенгаши билан гаплашдик, Илья Геркус ва Юрий Сёмин билан.\n- Ўз келажагингиз борасида Юрий Сёмин билан суҳбатлашдингизми?\n- Бош мураббий Михаил Лисов фойдасига қарор чиқарди. Биз катта одамлармиз ва ҳамма нарсага тайёр туришимиз керак. Мавсумлар оралиғида тинчгина ишлагандим. Юрий Павлович менинг хизматларимга муҳтож деб ўйлагандим.\n- Айтиш мумкинки, Лисов сизни рақобатда ютиб чиқди?\n- Қўшилмайман. Лекин бу менинг фикрим. Яна қайтараман, таркибни мураббий тузади. Менда Сёмин билан тушунмовчилик бўлганми? Йўқ. Биз доимо яхши муносабатда бўлганмиз.\n- Янги клуб билан шартномангиз биринчи давра охиригача. Ундан кейин нима бўлади?\n- Билмайман. Ҳаёт кўрсатади.\n- Ҳазм қилиш қийин: кечагина чемпион эдингиз, бугун эса чемпионатда жон сақлаб қолиш учун курашяпсиз. Балки қолганингизда Чемпионлар лигасида ўйнармидингиз.\n- Ёки Чемпионлар лигасида ҳам захирада ўтирган бўлармидим. Ўтмиш билан яшаш керак эмас. Мен доим мавжуд ҳолатдан келиб чиқиб иш тутишга ҳаракат қиламан. Агар кетганимдан афсус чекмадим десам ёлғон гапирган бўламан. Ахир "Крилья Советов"га кўчиб ўтиш мен учун осон бўлмади. Қолаверса, клуб пастда юрибди. Аммо менга ўйин амалиёти муҳимроқ эди. Ўйлайманки, бу ерга келиб тўғри қарорни қабул қилдим. Мен майдонга тушишни ва жамоамга ёрдам беришни хоҳлайман.\n- Бу ерда бошқача ўйин кўрсатишга тўғри келяптими, ахир таркиб бўйича "Крилья" "Локо"га нисбатан кучсиз?\n- Мен аввало мураббийнинг айтганини бажараман. Иккинчидан, янги жамоадошларим билан тезда тил топишиб кетдим. Ҳар хил вазиятларни муҳокама қиламиз. Мен ҳар иккала клубни таққослашни хоҳламайман, негаки биз ҳаммамиз Россия Премьер лигаси ўйинчиларимиз. Тўғри, "Локо"да Ведран Чорлука билан яхши ҳаракат қилардим, аммо ҳозир Тарас Бурлак билан ҳам ёмон ўйнаётганим йўқ.\n- Ҳайрон қоларли жойи шундаки, Самарада Москвага нисбатан кўп одам стадионга келади.\n- Самарада чиройли арена қурилиб фойдаланишга топширилди. Қолаверса, маҳаллий аҳоли футболни жуда севади. Шундай экан, бу борада ҳайрон қоладиган жойи йўқ. Уй учрашувларимизга 15-20 минг мухлис келяпти, бу ажойиб. Менга ҳар доим мухлислар тўла трибуналар қаршисида тўп тепиш ёққан.\n- Тарасов билан кал бўлиб расмга тушганингизни ҳамма гапирди. Нима учун сочни тагидан олдириб ташладингиз?\n- Бу ҳам бир воқеа. Испанияда йиғинда эдик. Тарасов ҳар куни мендан сўрарди: "Қачон кал бўлсан?" Хуллас, ҳадеб сўрайвергани охири жонимга тегди ва тўйингдан кейин албатта кал бўламан дедим. Яхши биласиз, Дима шу йилнинг февраль ойида оила қурди. Орадан кўп ўтмай бир яқин танишим қўнғироқ қилиб, кел гаплашиб ўтирамиз дея уйига чақирди. Шунда мен "бир ўзингмисан?" деб сўрадим. У "ҳа" деди. Лекин бориб не кўз билан кўрайки, Дима ҳам хотини билан келган экан. Менга шу заҳоти берган ваъдамни эслатишди. Бошқа баҳона қолмаганди. Шундай қилиб сочимни тўлиқ калга олдирдим. Ҳозир эса бунинг учун унга раҳмат дейман. Чунки ҳозирги қиёфам менга олдингидан кўпроқ ёқяпти. Энди ҳали-бери сочимни худди "Тор"ники сингари ўстирмасам керак. Қолаверса, "Марвел"даги "Тор" ҳам сочини калта қилиб олдирган.\n- Ҳаётингизда ҳеч нимадандир гаров ўйнаганмисиз?\n- Албатта. Мана яқиндагина Саша Соболёв билан виртуал футбол ўйнадик. Мен "Ювентус"ни, у бўлса "Ливерпул"ни танлади. Ютқазган 12 шиша газ сув олиб келади. Мен ютдим. "Локомотив"да тез-тез Чемпионлар лигаси ўйинларига пул тикардик. Масалан, ўйин натижасини топиш учун 1000 рублдан тикардик. Лекин камдан кам ҳоллардагина натижани тўғри топганман. Айтганча, шу мавзу сабаб бир нарса эсимга тушиб кетди. Агентим ҳалиям менга айфон олиб бергани йўқ. Чунки бир неча йил олдин у билан Чемпионлар лигаси олдидан баҳс бойлагандик. Агар ютсам у менга айфон олиб беришини ваъда қилганди. Мабодо ютқазсам унга андроид олиб бераман деганман.\nХуллас ўшанда мен ютганман ва Москвага борганда бу ҳақда албатта агентимга эслатаман.\nСуарес "Барселона"дан кетишини маълум қилди 17\nҚувондиқ Рўзиев билан сенсацион интервью - "Официантлик қилгани, Сидиқов, Эктор Купер ва "Қўқон-1912" ҳақида 22\nВиталий Денисов: "Янги қадам, янги чақирувлар" 7\nЭлдор Шомуродов - Купер, Карпин, терма жамоа ва "омадли қалпоқча" ҳақида 23\nВиталий Денисов "Рубин"га ўтмоқда 29\nБугун туғилган кунлар, табриклаймиз! 3


Ўзбек-хитой вакцинаси билан ёш болаларни ҳам эмлаш мумкинми? | Qalampir.uz\nЎзбек-хитой вакцинаси билан ёш болаларни ҳам эмлаш мумкинми?\nСаломатлик\t29 Сентябрь 18:52 4527\nЎзбекистон ва Хитой ҳамкорлигида ишлаб чиқарилган коронавирусга қарши ZF-UZ-VAC 2001 вакцинасини ҳозирча ёш болаларда қўллаш мумкин эмас. Бу ҳақда Санитария-эпидемиологик осойишталик ва жамоат саломатлиги хизмати бошлиғи ўринбосари Нурмат Отабеков бугун, 29 сентябрь куни АОКАда бўлиб ўтган брифингда айтиб ўтди.\nТаъкидланишича, бирор вакцина билан маълум бир аҳоли қатламининг эмланишига рухсат беришдан аввал, клиник синовлар ўтказилади. Хусусан, Ўзбекистонда 18 ёшдан ошган аҳоли қатламига ўзбек-хитой вақцинаси билан эмланишга рухсат беришдан аввал ҳам кўнгиллилар орасида худди шундай клиник синов ўтказилган.\nОтабековнинг сўзларига кўра, болаларда ўзбек-хитой вақцинаси қўлланишига рухсат бериш учун Инновацион ривожланиш ҳамда Соғлиқни сақлаш вазирликлари ва Вирусология институти иштирокида кўнгиллар орасида клиник синов ўтказилиши керак. Агар синовлар ижобий натижа берса, ZF-UZ-VAC 2001 вакцинаси билан болаларни ҳам эмлаш мумкин бўлади.\nЭслатиб ўтамиз, Ўзбекистонда 12 ёшдан катта болаларнинг COVID-19'га қарши Pfizer вакцинаси билан ихтиёрий равишда эмланишига рухсат берилган.\n26 Октябрь 19:34 29912\n28 Октябрь 19:02 25389\n28 Октябрь 13:39 23051\n28 Октябрь 08:42 21292\n27 Октябрь 22:29 20655


- 1944 йилда Кавказдан депортация қилинган чечен ва ингушлар Қозоғистонда қандай яшамоқда. (Настоящее время видеоси)\n- Белорус мусулмон татар аёллари учун рўмол қандай аҳамиятга эга. (Настоящее время видеоси)\n- Қозоғистондаги қиммат турадиган футболчилар кимлар? Қозоғистонда энг қиммат футболчи 2,5 миллион евро туради. Жаҳоннинг энг қимматбаҳо футболчиси - 200 миллион евро. Улар кимлар? (Инфографика)\n- Тожикистонда нима учун китоб ўқишмайди. (Настоящее время видеоси)\n- Венесуэла: ҳарбийларнинг Колубия чегарасида парламент депутатлари билан тўқнашуви. (Настоящее время видеоси)\n- "Биз Россияни ярамасларга топширдик. Қайтариб олиш вақти келди". 2015 йил 27 февраль куни Кремль яқинида ўлдирилган мухолифатдаги сиёсатчи Борис Немцовнинг хотирасига бағишланган акция Москвада бўлиб ўтди. Бульвар халқасида бўлиб ўтган тадбирда 10 мингдан ортиқ киши қатнашди. (Директ видеоси)\n-«Улар ҳам Душанбеда яшашни истайди». Сўнгги вақтларда уйсиз ҳайвонлар билан боғлиқ муаммо долзарб масалага айланди, тожик пойтахтининг фаол аҳолиси шу ном остида лойиҳани ишга туширди. (ТРдан видео)\n- Турсунали Рустамов: Осиё Кубогида бошқалардан ёмон ўйнамадик. Турсунали Рустамов Хўжанд вилоятининг Пролетар туманида 1990 йилда туғилган. Кўп ўтмай унинг ота-оналари Тожикистондан Қирғизистонга -Қороа Болта шаҳрига кўчиб ўтди. Бу ерда Турсунали вояга етди, оила қурди, уч фарзанднинг отаси бўлди. Бугун у футбол бўйича Қирғизистон терма жамоасининг ўйинчиси. (Директ видеоси)\n- Олмаота яқинидаги қишлоқда шифокор ва поликлиника йўқ. (ҚРдан видео)\n- Омонатчилар турар жой қурилиши кечикишидан хавотирга тушмоқда. «Шар құрылыс» қурилиш компаниясининг омонатчилари турар жой бинолари қурилиши чўзилиб кетганидан ташвишга тушмоқда. Бугун улар қурилиши битмаган бино олдида акция ўтказди. (ҚРдан видео)\n- Сотувда соғлиқ учун хавфли бўлган гўшт пайдо бўлди. Шимолий Қозоғистон вилоятининг савдо нуқталарида инсон саломатлиги учун хавфли бўлган гўштлар пайдо бўлди. Бозор ва дўконларга уюштирилган рейдлар давомида санитар шифокорлар сотувдаги маҳсулотларда сальмонеллёзани аниқлади. (ҚР видеоси)\n- "Мой бўёқли расм". Александр Крестинин бош билан ўйнаш ва футболчиларнинг худбинлиги ҳақида. Одамлар нима учун футболни яхши кўради? Қирғизистондаги биринчи рақамли спорт? Мағлубиятни қандай кечириш мумкин? «Мойли картина» - Қирғизистон миллий терма жамосининг бош тренери Александр Крестинин. (ҚРдан видео)\n- Бишкекдаги қаровчисиз болаларни реабилитация қилиш маркази беркитилиши мумкин. (Настоящее время видеоси)\n- Бюджет-2018: Прогноз қилинмаган етишмовчилик. Ўтган йил ҳукумат республика бюджетининг даромад қисмини 141,5 миллиард сом даражасида прогноз қилганди. Йил якунларига келиб 135,4 миллиард йиғилди. Бюджет ижроси 95,7 фоизни ташкил этди. Қайси соҳалардан режалаштирилганидан кўра камроқ маблағ келиб тушди?(ҚР видеоси)\n- “Ҳокимият сирлари”. Турдуқулов: Атамбоев сайловларга тайёргарлик кўрмоқда. “Ҳокимият сирлари” кўрсатувининг навбатдаги сонида фаол Адиль Турдуқулов ўзининг Алмазбек Атамбаев ёрдамчиси билан олиб борган ишлари ва орадан бир неча йил ўтиб яқинда собиқ бошлиғи билан унга қарши чиққан ҳолда бўлиб ўтган учрашуви ҳақида гапириб беради(ҚР видеоси).\n- Қишнинг иккита супер ой тўлиши. Ердан назар (фотогалерея)\n- Ўнлаб юк машиналари (фуралар) Туркманистон чегарасида қолмоқда. Тожик юк ташувчилари Туркманистон ҳудуди орқали транзит қилиш бўйича тақиқ давом этаётгани учун зарар кўрмоқда(видео).\n- Ҳижобини ечди ва қизини ўйлади. Азам Жанграви бир йил олдин Эронда хотин-қизлар ҳуқуқлари бўйича акция бошлаган эди. Уни ўнлаб аёллар қўллаб-қувватлашди. Бугун улур ушбу норозиликни эслашмоқда: “Сен буни шу куннинг ўзида қамоққа равона бўлишингни англаган ҳолда қилмоқдасан” (видео)\n- Оқталин бозосининг ўзига хос таъми ҳақида. Қадим-қадимдан қирғизлар бошоқли экинлардан турли-туман ичимликлар тайёрлаб келишган. Улар кўчманчиларга куч берган ва тўйдирган. Бозонинг фойдали жиҳатлари ҳақида афсоналар юради. Айрим шифокорлар ҳатто уни кам қонлик профилактикаси ва даволаши учун ичишни тавсия қилишади. Оқталин бозоси олдиндан Қирғизистоннинг брендига айланган(ҚР видеоси).\n- Путин мурожаатномасидаги асосий сўзлар. Кўпроқ “одамлар”, камроқ “ракеталар”. Путиннинг Федерал мажлисига қилган мурожаатномаси риторика ўзгарганини кўрсатди – Россия президенти ташқи вазифалардан кўра оддий одамларнинг ташвишлари ҳақида кўпроқ гапирди, кўплаб ваъдалар берди ва қандай қилиб бўлса ҳам халқ ҳақида ғамхўрликни намоён этди. Сиёсатшунослар бу тушиб бораётган рейтингни қутқариш бўлган уриниш аломатлари дейишмоқда(Директ. видео).\n- АҚШда президентлик учун ким курашга киришади: портретлар. АҚШда президент сайловига 19 ой қолмоқда, бироқ бир қатор америкалик сиёсатчилар сайлов кампаниясини бошлаб юборишди(Директ. видеоси)